text:
NOVEMBER 11, 2014
INDIA
Zimene Khoti Lalikulu la ku India Linagamula Zaka 30 Zapitazo Zathandiza Kuti Anthu Akhale ndi Ufulu Wolankhula
Pa July 8, 1985, ana atatu ochokera m’tauni ya Kerala, yomwe ili kum’mwera chakumadzulo kwa dziko la India, anapita ku sukulu monga mwa nthawi zonse. Koma pa tsiku limeneli mphunzitsi wamkulu wa pa sukulupo analamula kuti ana a sukulu akaimbe nyimbo ya fuko m’kalasi. Mwana aliyense ankafunika kuimirira ndiponso kuimba nawo nyimboyo. Ana atatu aja, Bijoe wa zaka 15 limodzi ndi azichemwali ake awiri omwe mayina awo ndi Binu Mol wa zaka 13 ndi Bindu wa zaka 10, sanachite zimene mphunzitsiyo analamula. Popeza kuti anawa anali a Mboni za Yehova, chikumbumtima chawo sichinawalole kuti aimbe nawo nyimboyi. Iwo ankakhulupirira kuti kuchita zimenezi kunali ngati kulambira mafano komanso kukanasonyeza kuti ndi osakhulupirika kwa Yehova.
Zimenezi zitachitika, bambo wa anawo a V. J. Emmanuel, anakambirana ndi mphunzitsi wamkulu komanso aziphunzitsi ena akuluakulu n’kugwirizana kuti anawo asamaimbe nawo nyimbo ya fuko koma akhoza kumaphunzirabe pasukulupo koma saziimba nawo nyimbo ya fuko. Koma munthu wina wogwira ntchito pa sukulupo anamva zimene ankakambiranazo ndipo anakauza akuluakulu a boma za nkhaniyi. Kenako nkhaniyo inafika kwa MP wa deralo amene anapititsa nkhaniyi ku nyumba ya malamulo chifukwa anaona kuti anawo anasonyeza kuti sakonda dziko lawo. Atangomaliza kukambirana nkhaniyi, mkulu woyendera sukulu analamula mphunzitsi wamkulu uja kuti achotse sukulu ana atatu aja, koma ngati sakufuna kuchotsedwa, anawo avomereze kuti aziimba nyimbo ya fukoyo. Bambo a ana aja anayesetsa kukambirana ndi akuluakulu a sukuluyo kuti asawachotse sukulu koma anawachotsabe. Kenako bambowo analembera kalata Khoti Lalikulu la m’dera la Kerala yopempha kuti khotili ligamule kuti anawa asachotsedwe sukulu. Khotilo linakana zimene bambo Emmanuel anapempha ndipo anachita apilo ku Khoti Lalikulu la m’dziko la India.
Khoti Lalikulu Linagamula Mogwirizana ndi Malamulo Onena za Ufulu wa Anthu
Pa August 11, 1986, Khoti Lalikulu la m’dziko la India linagamula mlanduwu mosiyana ndi zimene Khoti Lalikulu la ku Kerala linagamula. Khotili linanena kuti kuchotsa ana sukulu chifukwa chakuti “chikumbumtima chawo sichikuwalola kuchita zinthu zosemphana ndi chikhulupiriro cha chipembedzo chawo,” ndi kuphwanya malamulo a dziko la India. Woweruza wa khotili, dzina lake O. Chinnappa Reddy, ananena kuti: “Palibe lamulo . . . lomwe limakakamiza aliyense kuimba nyimbo.” Khotili linanenanso kuti ngati munthu ali ndi ufulu wolankhula komanso wofotokoza maganizo ake ndiye kuti alinso ndi ufulu wokhala chete. Linanenanso kuti kuimirira pa nthawi yoimba nyimbo ya fuko ndi ulemu wokwanira. Khotili linagamula kuti akuluakulu a pa sukuluyo alole kuti anawo adzayambirenso sukulu.
Woweruza uja ananenanso kuti: “[A Mboni za Yehova] kaya ndi a ku India, ku Britain, ku America komanso mayiko ena onse padziko lapansi saimba nyimbo ya fuko. . . . Iwo saimba nyimbo ya fuko chifukwa zimene amakhulupirira m’chipembedzo chawo siziwalola kuchita nawo miyambo yokhudza kupemphera kupatulapo kupemphera kwa Mulungu wawo, yemwe ndi Yehova.”
Mlanduwu Unathandiza Kuti Pakhale Ufulu Wachipembedzo
Mlandu wa anawa ndi wofunika kwambiri m’dziko la India chifukwa unathandiza anthu kudziwa kuti palibe lamulo limene limakakamiza munthu kuchita zinthu zomwe chikumbumtima chake sichikumulola ngati zikusemphana ndi zimene amakhulupirira m’chipembedzo chake. Khotilo linavomereza kuti boma likhoza kulanda ufulu wa anthu ngati likuona kuti ufuluwo ukhoza kusokoneza chitetezo cha anthu, kulimbikitsa khalidwe loipa kapena ngati moyo wa anthu uli pangozi. Koma pochita zimenezi bomalo siliyenera kukhwimitsa zinthu komanso kukhazikitsa malamulo osamveka bwinobwino. Khotilo linagamula kuti: “Kukakamiza mwana wa sukulu aliyense kuti aziimba nyimbo ya fuko ngakhale chikumbumtima chake sichikumulola . . . ndi kuphwanya ufulu wa munthu malinga ndi lamulo lopezeka mu Gawo 19(1)(a) ndi mu Gawo 25(1) [m’malamulo a dziko la India].”
Chigamulo chimene khotili linapereka chinathandizanso kuti zipembedzo zing’onozing’ono zikhale ndi ufulu wochita zinthu. Khotilo linanenanso kuti: “Ngati tikunena kuti boma lathu limayendera ulamuliro wa demokalase ndiye kuti dziko lathu liyenera kukhazikitsa malamulo omwe angapereke mwayi kwa anthu omwe ali m’zipembedzo zing’onozing’ono woti azitsatira mfundo zimene amakhulupirira.” Woweruza uja ananenanso kuti: “Pogamula nkhani ngati zimenezi sitiyenera kungotsatira maganizo athu. Ngati zimene munthuyo amakhulupirira zili zomveka komanso ngati chikumbumtima chake sichikumulola kuchita zimenezo ndiye kuti lamulo lopezeka mu Gawo 25 [m’malamulo athu] likhoza kugwira ntchito poteteza ufulu wa munthuyo.”
Woweruza milandu dzina lake O. Chinnappa Reddy ananena kuti: “Chikhalidwe chathu chimatiphunzitsa kulolerana, mfundo zimene timayendera zimatilimbikitsa kulolerana komanso malamulo a m’dziko lathu amatilimbikitsa kulolerana, choncho tiyeni tisasiye kulolerana.”
Mmene Chigamulochi Chikuthandizira Anthu
Nkhani ya anawa inafalitsidwa kwambiri m’manyuzipepala a m’dziko la India komanso anaikambirana m’nyumba ya malamulo ya m’dzikoli. Panopo anthu amene akuphunzira za malamulo amaphunzira za nkhaniyi komanso chigamulo chimene khoti lija linapereka. Anthu amene amalemba nkhani zokhudza malamulo komanso manyuzipepala amanena kuti nkhaniyi ndi yodziwika kwambiri komanso kuti pakakhala nkhani yokhudza kulolerana azitengera chigamulo chimene chinaperekedwa pa nkhani imeneyi. Chigamulocho chikuthandizanso kuti zipembedzo zambiri za m’dzikoli zikhale ndi ufulu wochita zinthu. Chikuthandizanso kuti anthu azilankhula zinthu momasuka akaona kuti ufulu wawo sukulemekezedwa.
Mlanduwu Wateteza Ufulu wa Anthu Onse ku India
Pa nthawi imene nkhaniyi inkachitika, banja la a Emmanuel linkanyozedwa, kuopsezedwa ndi akuluakulu a boma komanso kuuzidwa kuti aphedwa. Ngakhale kuti anakumana ndi mavuto amenewa, sadandaula chifukwa anakhalabe okhulupirika pa zimene amakhulupirira m’chipembedzo chawo. Mtsikana mmodzi wa m’banjali dzina lake Bindu, amene panopo anakwatiwa ndipo ali ndi mwana, ananena kuti: “Nditakumana ndi loya wina ndinadabwa kwambiri atandiuza kuti anaphunzira nkhani yathu pamene anali kusukulu yophunzitsa za malamulo. Anathokoza kwambiri zimene a Mboni za Yehova anachita pomenyera nkhondo ufulu wa anthu.”
Bambo wa ana aja ananena kuti: “Chaposachedwapa ndinakumana ndi woweruza milandu dzina lake K. T. Thomas, yemwe panopa anapuma pa ntchito. Atadziwa kuti ndine bambo wa ana atatu amene ankaimbidwa milandu yokhudza kuimba nyimbo ya fuko, anandithokoza kwambiri ndipo anandiuza kuti akakhala ndi mwayi wolankhula pamsonkhano wa maloya, salephera kunena za nkhani yathuyi chifukwa amaona kuti inathandiza kwambiri pa nkhani ya ufulu wa anthu.”
Tsopano papita zaka pafupifupi 30 kuchokera pamene chigamulo chija chinaperekedwa koma nkhaniyi ndi imodzi mwa nkhani zikuluzikulu zomwe zikuthandizabe kuti anthu azikhala ndi ufulu wa kulankhula m’dziko la India. A Mboni za Yehova amasangalala kudziwa kuti anathandiza nawo pa nkhani yoti anthu onse a ku India akhale ndi ufulu womwe ndi wovomerezeka m’malamulo a m’dzikoli.


c: text/html

text:
NKHANI 8
Abalahamu na Sara Adabvera Mulungu
Pafupi na mzinda wa Babeli, pakhana mzinda munango omwe ukhacemeredwa Uri, ndipo kumweko wanthu azinji akhambanamata kwene-kwene mirungu yakunama. Tsono, kumweko akhalipo munthu m’bodzi omwe akhanamata Yahova yekha basi. Dzina lace akhali Abalahamu.
Yahova adauza Abalahamuyo kuti: ‘Siya mui wako na wadzinza wako, ndipo ndoko ku dziko lomwe ndin’dzakulatiza’. Patsogolo pace, Yahova adamupicira kuti: ‘Banja lako lin’dzakhala mtundu ukulu, ndipo wanthu wense wa pa dziko la pansi ndin’dzawacitira bzinthu bzizinji bzabwino thangwe ra iwepo.’
Abalahamu akhadziwa lini komwe Yahova akhamuyendesa, tsono iye adakhulupira basi Yahovayo. Tenepo, Abalahamu, mkazi wace Sara, pai wace Tera na mzukulu wace Loti, adalongedza bzinthu bzawo, aciyamba kucita ulendo bwawo.
Abalahamu akhana magole 75 yakubadwa pomwe iye na banja lace adafika ku dziko lomwe Yahova akhafuna kumulatiza. Mbuto imweyo ikhacemeredwa Kanani. Kumweko Yahova adauza Abalahamu kuti: ‘Dziko lense lomwe unkuliwonali, ndin’dzapasa wana wako.’ Abalahamu na Sara akhadakalamba kale, ndipo akhalibe mwana na m’bodziyo. Tsono, kodi piciro la Yahovali lingadadzakwanisika tani?
‘Abalahamu . . . mwa cikhulupiro iye adabvera, aciguduka kuyenda ku mbuto yomwe angadadzaitambira ninga utaka; ndipo iye adayenda napo akhadziwa lini komwe akhayendako.’—Wahebereu 11:8

robotstxt: allowed

filter: keep


text:
Ankaona Malonjezo Ali Patali
“Sanaone kukwaniritsidwa kwa malonjezowo. Koma anawaona ali patali.”—AHEB. 11:13.
1. Kodi kukhala ndi luso loona zinthu m’maganizo mwathu kungatithandize bwanji? (Onani chithunzi pamwambapa.)
YEHOVA anatilenga ndi luso loona m’maganizo mwathu zinthu zimene sitinazione. Zimenezi zimatithandiza kuchita zinthu mwanzeru komanso kuyembekezera zinthu zabwino m’tsogolo. Yehova amadziwa zomwe zidzachitike ndipo Baibulo limatithandiza kudziwa zam’tsogolo. Choncho timatha kuona zinthuzo m’maganizo mwathu n’kumakhulupirira kuti zidzachitikadi.—2 Akor. 4:18.
2, 3. (a) Kodi tikuphunzira chiyani pa zimene Hana ankachita? (b) Kodi tikambirana mafunso ati m’nkhaniyi?
2 Koma zinthu zina zimene timaona m’maganizo mwathu sizikhala zenizeni. Mwachitsanzo, kamtsikana kangamayerekezere m’maganizo mwake katakwera pamsana pa gulugufe n’kumauluka. Koma Hana ankaganizira zinthu zenizeni zimene zingachitike atapereka mwana wake Samueli kuti azikatumikira pa chihema. Kuganizira kwambiri zimenezi kunamuthandiza kuti asasinthe maganizo. (1 Sam. 1:22) Tikamaona m’maganizo mwathu zimene Mulungu walonjeza ndiye kuti tikuganizira zinthu zimene zidzachitikadi.—2 Pet. 1:19-21.
3 N’zosakayikitsa kuti atumiki akale a Yehova ankaona m’maganizo mwawo zimene Mulungu anawalonjeza. Kodi zimenezi zinkawathandiza bwanji? Kodi kuganizira zinthu zosangalatsa zimene Mulungu watilonjeza kungatithandize bwanji?
KUGANIZIRA MALONJEZO KUNAWALIMBIKITSA
4. Kodi ndi mawu ati amene anachititsa Abele kukhala ndi chiyembekezo komanso chikhulupiriro?
4 Kodi Abele ankaona m’maganizo mwake zimene Yehova analonjeza? Abele sankadziwa zimene Yehova adzachite pokwaniritsa mawu amene anauza njoka akuti: “Ndidzaika chidani pakati pa iwe ndi mkaziyo, ndi pakati pa mbewu yako ndi mbewu yake. Mbewu ya mkaziyo idzaphwanya mutu wako, ndipo iwe udzaivulaza chidendene.” (Gen. 3:14, 15) Koma Abele ayenera kuti ankaiganizira kwambiri nkhaniyi ndipo ankadziwa kuti winawake ayenera ‘kuvulazidwa chidendene’ kuti athu akhalenso angwiro ngati mmene Adamu ndi Hava analili poyamba. Kaya ankaona zotani m’maganizo mwake, iye ankakhulupirira kwambiri malonjezo a Yehova ndipo izi zinathandiza kuti Yehovayo alandire nsembe yake.—Werengani Genesis 4:3-5; Aheberi 11:4.
5. Kodi Inoki ayenera kuti ankaona chiyani m’maganizo mwake?
5 Inoki anali ndi chikhulupiriro ngakhale kuti ankakhala limodzi ndi anthu onyoza Mulungu. Mulungu anauzira Inoki kunena ulosi wakuti Yehova adzabwera ‘ndi miyandamiyanda ya oyera ake, kudzapereka chiweruzo kwa onse. Adzagamula kuti onse osaopa Mulungu apezeka ndi mlandu chifukwa cha ntchito zawo zonyoza Mulungu zimene anazichita mosaopa Mulungu. Adzawaweruzanso chifukwa cha zinthu zonse zonyoza koopsa zimene ochimwa osaopa Mulungu anamunenera.’ (Yuda 14, 15) Inoki ayenera kuti ankaona m’maganizo mwake dziko lopanda anthu osaopa Mulungu.—Werengani Aheberi 11:5, 6.
6. Kodi Nowa ayenera kuti ankaganizira za chiyani pambuyo pa Chigumula?
6 Nayenso Nowa anali ndi chikhulupiriro ndipo anapulumuka Chigumula. (Aheb. 11:7) Madzi ataphwera, iye asonyeza chikhulupiriro chake popereka nsembe ya nyama. (Gen. 8:20) Iye ayenera kuti ankakhulupiriranso zoti tsiku lina anthu adzamasulidwa ku uchimo ndi imfa. Pambuyo pa Chigumula, zinthu zinavutanso chifukwa chakuti Nimurodi anayamba kuchita zinthu zosemphana ndi cholinga cha Yehova. Koma Nowa anakhalabe ndi chikhulupiriro komanso chiyembekezo. (Gen. 10:8-12) N’kutheka kuti mtima wake unkakhala m’malo akaganizira zoti anthu adzamasulidwa ku uchimo ndi imfa. Panopa nthawi yomasulidwayi yatsala pang’ono kufika ndipo nafenso tikhoza kumaona m’maganizo mwathu mmene zinthu zidzakhalire pa nthawiyo.—Aroma 6:23.
ANKAONA M’MAGANIZO MWAWO MALONJEZO ATAKWANIRITSIDWA
7. Kodi Abulahamu, Isaki ndi Yakobo ankaganizira zinthu ziti?
7 Abulahamu, Isaki ndi Yakobo ayenera kuti ankaona m’maganizo mwawo zinthu zimene Mulungu analonjeza. Tikutero chifukwa iye anawalonjeza kuti mitundu yonse idzadalitsidwa kudzera mwa mbewu yawo. (Gen. 22:18; 26:4; 28:14) Anawauzanso kuti ana awo adzachuluka ndipo adzakhala m’dziko limene Mulungu anawalonjeza. (Gen. 15:5-7) Chikhulupiriro chinawathandiza ndipo ankaona malonjezowo atakwaniritsidwa. Kuyambira kale, Yehova wakhala akutsimikizira atumiki ake okhulupirika kuti adzabwezeretsa madalitso amene Adamu anataya.
8. Kodi n’chiyani chinathandiza Abulahamu kukhala ndi chikhulupiriro cholimba?
8 Abulahamu ankaona m’maganizo mwake zimene Mulungu analonjeza. Zimenezi zinamuthandiza kuti akhale ndi chikhulupiriro cholimba kwambiri. Baibulo limati Abulahamu ndiponso atumiki ena a Yehova “sanaone kukwaniritsidwa kwa malonjezowo. Koma anawaona ali patali ndi kuwalandira.” (Werengani Aheberi 11:8-13.) Abulahamu anali ndi chiyembekezo chotsimikizika cha zinthu zam’tsogolo ndiponso umboni wooneka wa zinthu zenizeni, ngakhale kuti n’zosaoneka.
9. Kodi kukhulupirira kwambiri malonjezo a Yehova kunathandiza bwanji Abulahamu?
9 Abulahamu ankatumikira Mulungu mwakhama chifukwa chakuti ankakhulupirira kwambiri malonjezo ake. Chikhulupirirochi chinamuthandiza kuchoka mumzinda wa Uri ndiponso kuti asakhazikike m’mizinda ya Kanani. Maziko a mizinda yonseyi anali osalimba chifukwa olamulira ake anali osaopa Mulungu. (Yos. 24:2) Pa moyo wake wonse, Abulahamu “anali kuyembekezera mzinda wokhala ndi maziko enieni, mzinda umene Mulungu ndiye anaumanga ndi kuupanga.” (Aheb. 11:10) Abulahamu ankaona m’maganizo mwake ali mumzinda wolamulidwa ndi Yehova. Abele, Inoki, Nowa, Abulahamu ndi atumiki ena a Yehova ankakhulupirira kuti akufa adzauka. Iwo ankayembekezera Ufumu wa Mulungu womwe ndi “mzinda wokhala ndi maziko enieni.” Kuganizira zinthu zimenezi kunawathandiza kukhulupirira kwambiri Yehova.—Werengani Aheberi 11:15, 16.
10. Kodi chiyembekezo chimene Sara anali nacho chinamuthandiza bwanji?
10 Chitsanzo china pa nkhaniyi ndi Sara. Ali ndi zaka 90, analibe mwana koma anali ndi chiyembekezo ndipo ankakhulupirira Mulungu. Iye ankaona m’maganizo mwake ana ake akudalitsidwa ndi Yehova. (Aheb. 11:11, 12) Ankakhulupirira zimenezi chifukwa Yehova anali atauza mwamuna wake kuti: ‘Sara ndidzamudalitsa ndipo iwe ndidzakupatsa mwana wamwamuna wochokera mwa iye. Ndidzamudalitsa ndipo adzakhala mayi wa mitundu yambiri ya anthu ndi wa mafumu a mitundu yambiri ya anthu.’ (Gen. 17:16) Sara atabereka Isaki, zinamulimbikitsa kukhulupirira kwambiri malonjezo ena onse a Mulungu. Nafenso tili ndi mwayi woona m’maganizo mwathu kukwaniritsidwa kwa malonjezo a Mulungu.
ANAYANG’ANITSITSA PA MPHOTO YAKE
11, 12. N’chiyani chinathandiza kuti Mose azikonda kwambiri Yehova?
11 Mose ankakonda kwambiri Yehova ndiponso kumukhulupirira. Iye anakulira m’banja lachifumu ndipo zinali zosavuta kuti ayambe kukonda udindo ndi chuma. Koma zikuoneka kuti makolo ake anamuphunzitsa kuti Yehova akufuna kulanditsa Aheberi ku ukapolo n’kupita nawo ku Dziko Lolonjezedwa. (Gen. 13:14, 15; Eks. 2:5-10) N’kutheka kuti Mose ankaganizira kwambiri zimenezi pa moyo wake ndipo zinamuchititsa kuti azikonda kwambiri Yehova osati kukhala ndi udindo m’dzikoli.
12 Baibulo limanena kuti: “Mwa chikhulupiriro, Mose atakula anakana kutchedwa mwana wa mwana wamkazi wa Farao, ndipo anasankha kuzunzidwa pamodzi ndi anthu a Mulungu, m’malo mochita zinthu zosangalatsa koma zosakhalitsa zauchimo. Iye anachita zimenezi chifukwa anaona kutonzedwa kwake monga Wodzozedwa kukhala chuma chochuluka kuposa chuma cha Iguputo, pakuti anayang’anitsitsa pamphoto imene adzalandire.”—Aheb. 11:24-26.
13. Kodi kuganizira kwambiri malonjezo a Yehova kunathandiza bwanji Mose?
13 Kuganizira kwambiri malonjezo a Yehova kunachititsa Mose kumukonda kwambiri komanso kumukhulupirira ndi mtima wonse. N’kutheka kuti nayenso ankaganizira nthawi imene Yehova adzathetse imfa. (Yobu 14:14, 15; Aheb. 11:17-19) M’pomveka kuti Mose ankakonda Yehova chifukwa Yehovayo anasonyeza kuti amamvera chisoni Aheberi komanso anthu onse. Kukonda Mulungu komanso kumukhulupirira kunathandiza Mose pa moyo wake wonse. (Deut. 6:4, 5) Pa nthawi ina, Farao ananena kuti adzapha Mose koma iye sanachite mantha. Izi zinatheka chifukwa chakuti ankakhulupirira Mulungu, kumukonda ndiponso ankaona m’maganizo mwake zinthu zabwino zimene Mulungu analonjeza.—Eks. 10:28, 29.
MUZIGANIZIRA MADALITSO A UFUMU WA MULUNGU
14. Kodi anthu amayembekezera zinthu ziti?
14 Masiku ano, anthu amaganizira kwambiri zinthu zosatheka. Ambiri amavutika kupeza zinthu zofunika pa moyo koma amaganiza kuti adzalemera. Chomvetsa chisoni n’chakuti moyo wa anthu ndi ‘wodzaza ndi mavuto ndi zopweteka.’ (Sal. 90:10) Anthu ena amaganiza kuti maboma a anthu adzathetsa mavuto awo onse. Koma Baibulo limasonyeza kuti Ufumu wa Mulungu wokha ndi umene udzathetse mavuto a anthu. (Dan. 2:44) Ambiri amaganizanso kuti Mulungu sadzawononga anthu oipa koma Baibulo limanena zinthu zosiyana ndi zimenezi. (Zef. 1:18; 1 Yoh. 2:15-17) Zinthu zimene anthu osaopa Mulungu amayembekezerazi n’zosatheka.
15. (a) Kodi kuona m’maganizo mwathu zimene tikuyembekezera kungatithandize bwanji? (b) Kodi mumalakalaka zinthu ziti pa nthawi imene Mulungu adzakwaniritsa malonjezo ake?
15 Koma Akhristufe timalimbikitsidwa tikamaganizira kwambiri zimene tikuyembekezera, kaya ndi zapadziko lapansi kapena kumwamba. Tiyenera kuona m’maganizo mwathu tikusangalala ndi madalitso amene Mulungu watilonjeza. Tidzasangalala kwambiri tikamaganizira zimene tidzachite Yehova akadzakwaniritsa malonjezo ake. Mwina panopa mumaganizira za nthawi imene mudzakhala ndi moyo wosatha. Mwina mumaona m’maganizo mwanu mukugwira ntchito ndi anzanu posintha dzikoli kukhala Paradaiso. Aliyense pa nthawiyo adzakhala wokonda Yehova. Mudzakhala amphamvu ndipo simudzadwala kapena kuda nkhawa. Mudzasangalala kugwiritsa ntchito luso lanu polemekeza Yehova ndiponso pothandiza anthu ena. Mwachitsanzo, mudzasangalala kuthandiza anthu oukitsidwa kuti aphunzire za Yehova. (Yoh. 17:3; Mac. 24:15) Baibulo limanena kuti zimenezi zidzachitikadi ndipo sizidzalephereka.—Yes. 11:9; 25:8; 33:24; 35:5-7; 65:22.
MUZIKAMBIRANA ZIMENE TIKUYEMBEKEZERA
16, 17. Kodi kukambirana zimene tikuyembekezera kungatithandize bwanji?
16 Kukambirana ndi anzathu zimene tingafune kudzachita pa nthawi imene Mulungu adzakwaniritsa malonjezo ake, kumathandiza kuti tiziona zinthuzo m’maganizo mwathu. N’zoona kuti sitidziwa mmene zinthu zonse zidzakhalire pa nthawiyo. Koma tikamakambirana zimene tikuganizira timalimbikitsana ndipo timasonyeza kuti timakhulupirira kwambiri zimene Mulungu walonjeza. Paulo atafika ku Roma analimbikitsana ndi abale a kumeneko. (Aroma 1:11, 12) Nafenso tiyenera kulimbikitsana m’masiku ovutawa.
17 Kuona m’maganizo mwathu zinthu zimene tikuyembekezera kumathandizanso kuti tisiye kuganizira kwambiri mavuto amene tikukumana nawo. Kodi mukuganiza kuti n’chiyani chinachititsa Petulo kufunsa Yesu kuti: “Taonani! Ife tasiya zinthu zonse ndi kukutsatirani, kodi tidzapeza chiyani?” N’kutheka kuti anali ndi nkhawa poganizira zam’tsogolo. Koma Yesu analimbikitsa onse amene analipo pa nthawiyo powauza kuti: “Ndithu ndikukuuzani, Pa nthawi ya kulenganso zinthu, pamene Mwana wa munthu adzakhala pampando wachifumu waulemerero, inu amene mwatsatira ine mudzakhalanso m’mipando yachifumu 12, kuweruza mafuko 12 a Isiraeli. Aliyense amene wasiya nyumba, abale, alongo, abambo, amayi, ana kapena minda chifukwa cha dzina langa adzalandira zochuluka kwambiri kuposa zimenezi, ndipo adzapeza moyo wosatha.” (Mat. 19:27-29) Mawuwa ayenera kuti anathandiza Petulo ndi anzakewo kuona m’maganizo mwawo akulamulira dziko n’kumathandiza anthu omvera kupeza madalitso osaneneka.
18. Kodi kuganizira zimene zidzachitike Yehova akadzakwaniritsa malonjezo ake kungatithandize bwanji?
18 Anthu a Yehova amasangalala kwambiri akamaganizira zimene zidzachitike pamene Yehova adzakwaniritsa malonjezo ake. Zinthu zimene Abele ankadziwa zokhudza cholinga cha Mulungu zinamuthandiza kuona kuti ali ndi tsogolo labwino ndiponso kukhala ndi chikhulupiriro cholimba. Nayenso Abulahamu anali ndi chikhulupiriro cholimba chifukwa choti ankaona m’maganizo mwake malonjezo onse a Yehova okhudza mbewu yake atakwaniritsidwa. (Gen. 3:15) Mose “anayang’anitsitsa pamphoto imene adzalandire” ndipo izi zinamuthandiza kukonda kwambiri Yehova komanso kumukhulupirira kwambiri. (Aheb. 11:26) Ifenso tikamaona m’maganizo mwathu zimene Mulungu watilonjeza tidzayamba kumukonda kwambiri ndiponso kumukhulupirira ndi mtima wonse. M’nkhani yotsatira tidzakambirana zimene tingachite kuti tizigwiritsa ntchito bwino luso loona zinthu m’maganizo mwathu.


text:
19-25 Junho
ZAKIYERI 1-5
Nyimbo 4 na Mpembo
Mafala Yakufungulira (mph. 3 ayai zakucepa)
CUMA CA M’FALA LA MULUNGU
“Zakiyeri Akhakomedwa Kudziwisa Mafala ya Mulungu”: (mph. 10)
[Latizani vidiyo ya Nfundo Zakuthandiza Kubvesesa Bukhu la Zakiyeri.]
Zakiy 2:9–3:2—Zakiyeri adadya mpukutu wa ‘nyimbo za nkhawa, madandaulo na mafala yakulira’ (w08-CN 15/7 tsa. 8 ndi. 6-7; it-2-T tsa. 413)
Zakiy 3:3—Zakiyeri akhatenda mwayi wakutumikira ninga mpolofeta wa Yahova (w07-CN 1/7 tsa. 12 ndi. 3)
-
Kufufudza Cuma Cauzimu: (mph. 8)
Zakiy 1:20, 21, 26-28—Kodi ngolo ya kudzulu inkuimira ciyani? (w07-CN 1/7 tsa. 11 ndi. 6)
Zakiy 4:1-7—Kodi Zakiyeri adacitadi bzinthu bzomwe bzikhandendemezera kuzunguliridwa kwa Jeruzalemu? (w07-CN 1/7 tsa. 12 ndi. 4)
Kodi kuwerengedwa kwa Bibliya kwa mdzinga uno kwakupfunzisani ciyani pakulewa bza Yahova?
Pomwe mukhawerenga Bibliya mdzinga uno, kodi n’ziponi nfundo zinango zomwe mwazigumana?
-
Kuwerengedwa kwa Bibliya: (mph. 4 ayai zakucepa) Zakiy 1:1-14
BZIPEREKENI MU UTUMIKI BWAKUMUNDA
Ulendo Bwakuyamba: (mph. 2 ayai zakucepa) T-32—Siyani mbvunzo kuti mudzacezerane pa ulendo bwakubwereza.
Ulendo Bwakubwereza: (mph. 4 ayai zakucepa) T-32—Malizani na kulatiza Vidiyo Yakuthandiza pa Kugawira Broxura la Banja Lanu Lingakhale Lakukondwa patsogolo pace gawirani broxuralo.
Pfunziro la Bibliya: (mph. 6 ayai zakucepa) bhs tsa. 151 ndi. 17—Latizani momwe mungatokonyere mtima.
KUKHALA NA MOYO WACIKRISTAU
Nyimbo 76
“Gumanani Cikondweso pa Kupalizira Bzipsa Bzabwino”: (mph. 15) Nkhani yakucezerana. Latizani vidiyo yakuti Gumanani Pomwe Cikondweso mwa Kumbapfunza na Kumbakumbukira.
Pfunziro la Bibliya la Gwere: (mph. 30) kr-CN msolo 14 ndi. 1-7
Bwerezerani Bzomwe Tapfunza Mucilewambo Bzomwe Tin’dzapfunza mu Mdzinga wa Mangwana (mph. 3)
Nyimbo 7 na Mpembo


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
32 M’chaka cha 12, m’mwezi wa 12, pa tsiku loyamba la mweziwo, Yehova analankhula nanenso kuti:
2 “Iwe mwana wa munthu, imba nyimbo yoimba polira yokhudza Farao, mfumu ya Iguputo. Uuze mfumuyo kuti, ‘Iwe wawonongedwa ngakhale kuti unali ngati mkango wamphamvu pakati pa mitundu ina ya anthu.+
“‘Unali ngati chilombo cham’nyanja.+ Nthawi zonse unali kuyenda mwamphamvu ngati madzi m’mitsinje yako, ndipo unali kuvundula madzi ndi mapazi ako ndi kudetsa mitsinjeyo.’
3 “Yehova, Ambuye Wamkulu Koposa, wanena kuti, ‘Ndidzakuphimba ndi ukonde+ wanga pogwiritsa ntchito khamu la anthu ambiri a mitundu ina, ndipo iwo adzakukola ndi khoka langa.+
4 Ndidzakusiya pamtunda ndiponso ndidzakuponya kuchigwa.+ Ndidzachititsa kuti zolengedwa zonse zouluka m’mlengalenga zitere pa iwe. Ndidzakhutitsa zilombo zakutchire ndi nyama yako.+
5 Mnofu wako ndidzauika m’mapiri, ndipo m’zigwa ndidzadzazamo zotsalira za mtembo wako.+
6 Ndidzachititsa dziko kumwa zinthu zotuluka m’thupi mwako. Ndidzalichititsa kumwa magazi+ ako m’mapiri. Mitsinje idzadzaza ndi zinthu zotuluka m’thupi mwako.’
7 “‘Ndikadzakuzimitsa, ndidzaphimba kumwamba n’kuchititsa mdima nyenyezi zake. Dzuwa ndidzaliphimba ndi mitambo ndipo mwezi sudzaonetsa kuwala kwake.+
8 Zounikira zonse zakumwamba ndidzazichititsa mdima chifukwa cha iwe, ndipo ndidzagwetsa mdima m’dziko lako,’ watero Yehova, Ambuye Wamkulu Koposa.
9 “‘Ndidzakhumudwitsa mitima ya anthu ambiri a mitundu ina ndikadzatenga ena mwa anthu ako ndi kuwapititsa kudziko lina, kwa anthu a mitundu ina, kumayiko amene sukuwadziwa.+
10 Ndidzachititsa mantha anthu ambiri a mitundu ina chifukwa cha iwe.+ Ndikadzawaloza ndi lupanga langa kumaso,+ mafumu awo adzanjenjemera ndi mantha. Kuyambira pa tsiku limene udzaphedwe, aliyense wa iwo azidzanjenjemera nthawi zonse chifukwa choopa kufa.’+
11 “Yehova, Ambuye Wamkulu Koposa, wanena kuti, ‘Lupanga la mfumu ya Babulo lidzafika pa iwe.+
12 Ndidzachititsa khamu la anthu ako kuphedwa ndi malupanga a anthu amphamvu. Anthu onsewo ndi olamulira ankhanza a mitundu ina ya anthu.+ Iwo adzawononga zonse zimene Iguputo amazinyadira ndipo khamu lake lonse lidzawonongedwa.+
13 Ndidzawononga ziweto zake zonse ndi kuzichotsa m’mbali mwa madzi.+ Phazi la munthu komanso ziboda za chiweto sizidzavundulanso madziwo.’+
14 “‘Pa nthawi imeneyo ndidzayeretsa madzi awo, ndipo madzi a m’mitsinje yawo adzayenda ngati mafuta,’ watero Yehova, Ambuye Wamkulu Koposa.
15 “‘Ndikadzasandutsa dziko la Iguputo bwinja ndipo zinthu zonse za m’dzikolo zikadzawonongedwa,+ komanso ndikadzapha anthu onse okhala m’dzikolo, anthu a mitundu ina adzadziwa kuti ine ndine Yehova.+
16 “‘Imeneyi ndi nyimbo yoimba polira ndipo anthu adzaiimba. Ana aakazi a mitundu ina ya anthu adzaiimba. Nyimbo imeneyi adzaimbira Iguputo ndi khamu lake lonse,’+ watero Yehova, Ambuye Wamkulu Koposa.”
17 M’chaka cha 12, pa tsiku la 15 la mwezi, Yehova analankhula nanenso kuti:
18 “Iwe mwana wa munthu, lirira khamu la ku Iguputo ndi kulengeza kuti lidzatsikira kumanda.+ Dzikolo ndi anthu a mitundu yamphamvu adzatsikira pansi pa nthaka+ limodzi ndi amene akutsikira kudzenje.+
19 “‘Kodi ndiwe wosangalatsa kwambiri kuposa ndani?+ Tsikira kumanda ndipo uikidwa limodzi ndi anthu osadulidwa.’+
20 “‘Aiguputo adzaphedwa pamodzi ndi anthu ophedwa ndi lupanga.+ Dzikolo laperekedwa ku lupanga. Anthu inu, kokerani kutali dzikolo ndi khamu lake lonse.
21 “‘Ku Mandako, atsogoleri a anthu amphamvu adzalankhula ndi iyeyo komanso amene anali kumuthandiza.+ Onsewo adzatsikira kumanda.+ Iwo adzaphedwa ndi lupanga ndipo adzaikidwa m’manda mofanana ndi anthu osadulidwa.
22 Kumeneko n’kumene kuli Asuri ndi khamu lake lonse.+ Manda a anthu a ku Asuri ali mozungulira mfumu yawo. Onsewo anaphedwa ndi lupanga.+
23 Manda a Asuri ali pakatikati pa dzenje+ ndipo khamu lake lonse lazungulira manda akewo. Onsewo anaphedwa ndi lupanga chifukwa anachititsa mantha anthu m’dziko la anthu amoyo.
24 “‘Kumandako n’kumene kuli Elamu+ ndi khamu lake lonse. Khamu lakelo linaikidwa mozungulira manda ake. Onsewo anaphedwa ndi lupanga. Iwo anatsikira kunthaka ali osadulidwa. Amenewa anachititsa mantha anthu m’dziko la anthu amoyo, ndipo adzanyozeka limodzi ndi onse otsikira kudzenje.+
25 Bedi lake aliika pakati pa anthu ophedwa,+ aliika pakati pa khamu lake lonse. Manda a anthu ake azungulira bedilo. Onsewo ndi anthu osadulidwa, ophedwa ndi lupanga+ chifukwa anachititsa mantha anthu m’dziko la anthu amoyo. Adzanyozeka limodzi ndi amene akutsikira kudzenje. Iye waikidwa m’manda pakati pa anthu ophedwa.
26 “‘Kumeneko kulinso dziko la Meseke,+ Tubala+ ndi makamu awo onse. Manda awo ali mozungulira mfumu yawo. Onsewa ndi anthu osadulidwa, anthu olasidwa ndi lupanga chifukwa chakuti anachititsa mantha anthu m’dziko la anthu amoyo.
27 Kodi amenewa sadzagona limodzi ndi anthu amphamvu+ amene anaphedwa pakati pa anthu osadulidwa? Kodi sadzagona limodzi ndi anthu amene anatsikira ku Manda limodzi ndi zida zawo zankhondo? Mitu yawo idzatsamira malupanga awo ndipo mafupa awo adzalangidwa chifukwa cha zolakwa zawo,+ chifukwa anthu amphamvuwo anachititsa mantha anthu m’dziko la anthu amoyo.+
28 Koma iwe udzathyoledwa pakati pa anthu osadulidwa ndipo udzagona limodzi ndi anthu ophedwa ndi lupanga.
29 “‘Kumeneko n’kumene kuli Edomu,+ mafumu ake ndi atsogoleri ake onse. Amenewa anaikidwa m’manda akadali amphamvu. Anaikidwa pamodzi ndi ophedwa ndi lupanga.+ Iwo adzagona limodzi ndi anthu osadulidwa+ komanso anthu amene akutsikira kudzenje.
30 “‘Kumeneko n’kumene kuli nduna zonse za kumpoto. Kulinso Asidoni+ onse amene anatsikira kumanda ali amanyazi. Anatsikira kumeneko limodzi ndi ophedwa, ngakhale kuti anali ochititsa mantha chifukwa cha mphamvu zawo. Adzagona m’manda limodzi ndi ophedwa ndi lupanga ali osadulidwa. Iwo adzachita manyazi pamodzi ndi otsikira kudzenje.+
31 “‘Amenewa ndiwo anthu amene Farao adzawaone ndipo mtima wake udzakhala pansi poona khamu lake lonse.+ Farao ndi gulu lake lonse lankhondo adzakhala m’gulu la anthu ophedwa ndi lupanga,’ watero Yehova, Ambuye Wamkulu Koposa.
32 “‘Zimenezi zidzamuchitikira chifukwa anachititsa mantha anthu m’dziko la anthu amoyo.+ Farao ndi khamu lake lonse adzaikidwa m’manda pakati pa anthu osadulidwa. Iye adzaikidwa m’manda pamodzi ndi anthu ophedwa ndi lupanga,’ watero Yehova, Ambuye Wamkulu Koposa.”
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Ezekieli 32
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nkhani 43: Yoswa Akhala M’tsogoleri
MOSE akufuna kulowa m’Kanani ndi Aisrayeli. Chotero akufunsa kuti: ‘Ndiloleni ndioloke Mtsinje wa Yordano, Yehova, ndi kuona dziko lokoma’li. Koma Yehova akuti: ‘Zakwanira, usaonjeze’nso kunena za izi ndi ine!’ Kodi mukudziwa chifukwa chake Yehova anatero?
N’chifukwa cha zimene zinachitika pamene Mose anamenya thanthwe. Pajatu, iye ndi Aroni sanalemekeze Yehova. Sanauze anthu kuti anali Yehova amene anali kutulutsa madzi m’thanthwe’lo. Chifukwa cha ichi Yehova anati sakawalola kulowa m’Kanani.
Chotero patapita miyezi yowerengeka pambuyo pa imfa ya Aroni, Yehova akuuza Mose kuti: ‘Tenga Yoswa, numuimike pamaso pa Eliezara wansembe ndi anthu. Ndipo pamenepo pamaso pa onse, uuze ali yense kuti Yoswa ndiye m’tsogoleri watsopano.’ Mose akuchita monga momwe’di Yehova akunenera, monga momwe mukuonera m’chithunzi’chi.
Ndiyeno Yehova akuuza Yoswa kuti: ‘Khala wamphamvu, nulimbe mtima; pakuti udzalowa nao ana a Israyeli m’dziko la Kanani limene ndiwalonjeza, ndipo ndidzakhala nawe.’
Kenako Yehova akuuza Mose kukwera pa Phiri la Nebo m’dziko la Moabu. Ali pamenepo Mose akutha kuona patsidya pa Mtsinje wa Yordano ndi kuona dziko la Kanani lokongola’lo. Yehova akuti: ‘Iri ndiro dziko limene ndinalonjeza kuninkha ana a Abrahamu, Isake ndi Yakobo. Ndakuonetsa iri, koma sindidzakulola kulowamo.’
Mose akufera pa Phiri la Nebo pamenepo. Iye anali ndi zaka 120. Iye anali wamphamvube, ndipo maso ake anali kuonabe bwino. Anthu ali achisoni kwambiri ndipo akulira chifukwa chakuti Mose wafa. Koma ali okondwa kukhala ndi Yoswa monga m’tsogoleri wao watsopano.
Numeri 27:12-23; Deuteronomo 3:23-29; 31:1-8, 14-23; 32:45-52; 34:1-12.
Mafunso
- M’chithunzichi, kodi anthu aŵiri amene ali ndi Mosewo ndi ndani?
- Kodi Yehova akuuza Yoswa chiyani?
- N’chifukwa chiyani Mose akukwera pamwamba pa Phiri la Nebo, ndipo kodi Yehova akumuuza chiyani?
- Kodi Mose akufa ali ndi zaka zingati?
- N’chifukwa chiyani anthuwo ali ndi chisoni, koma kodi ali ndi chifukwa chotani chokhalira okondwa?
Mafunso ena
- Ŵerengani Numeri 27:12-23.
Kodi Yoswa anapatsidwa udindo waukulu wotani ndi Yehova, ndipo kodi masiku ano timaona bwanji kuti Yehova amasamala anthu Ake? (Num. 27:15-19; Mac. 20:28; Aheb. 13:7)
- Ŵerengani Deuteronomo 3:23-29.
N’chifukwa chiyani Yehova sanalole kuti Mose ndi Aroni akafike nawo ku dziko lolonjezedwa, ndipo kodi tingaphunzirepo chiyani pa zimenezi? (Deut. 3:25-27; Num. 20:12, 13)
- Ŵerengani Deuteronomo 31:1-8, 14-23.
Kodi mawu amene Mose anauza Aisrayeli potsanzikana nawo amasonyeza bwanji kuti analandira modzichepetsa chilango chochokera kwa Yehova? (Deut. 31:6-8, 23)
- Ŵerengani Deuteronomo 32:45-52.
Kodi Mawu a Mulungu ayenera kukhudza motani miyoyo yathu? (Deut. 32:47; Lev. 18:5; Aheb. 4:12)
- Ŵerengani Deuteronomo 34:1-12.
Ngakhale kuti Mose sanamuonedi Yehova maso ndi maso, kodi lemba la Deuteronomo 34:10 limasonyeza chiyani za ubwenzi wake ndi Yehova? (Eks. 33:11, 20; Num. 12:8)


text:
MAFALA YAKUTHUMIZIRA
Kodi Nsiku ya Ciyeruzo n’Ciyani?
KODI Nsiku ya Ciyeruzo mumbaikumbukira tani? Azinji ambakumbuka kuti nsiku inango wanthu bzulu na bzulu wan’dzabweresedwa m’bodzi na m’bodzi patsogolo pa mpando wa Umambo wa Mulungu. Kumweko ali-wense payekha an’dzatongedwa. Winango an’dzafupidwa na moyo wacikondweso kudzulu ndipo winango an’dzatongedwa kuti wakazunzidwe mwakusaya kumala. Tsono, Bibliya limbafotokoza mwakusiyana bza nthawe imweyi. Fala la Mulungu limbabvekesa bzimwebzi kuti imweyi ni nthawe lini yakugopsa koma limbafotokoza ninga nthawe yacidikhiro na yakubwezeresa pomwe bzinthu.
Pa Cibvumbulutso 20:11, 12, timbawerenga mafala yomwe Juwau adanemba pakulewa bza Nsiku ya Ciyeruzo kuti: ‘Ndidawona mpando wa umambo ukulu wakucena na Omwe akhadakhala pamwepo. Patsogolo pace dziko na kudzulu bzikhamuthawa, ndipo palibe kugumanika mbuto ya bzimwebzi. Ndipo ndidawona anyakufa, akulu-akulu na wana, wadaima patsogolo pa mpando wa umambo, ndipo idafuthulidwa mipukutu. Tsono mpukutu unango udafuthulidwa; ndiye mpukutu wa moyo. Anyakufawo wadayeruzidwa na bzomwe bzidanembedwa mu mpukutumo, mwakubverana na mabasa yawo.’ Mbani Muyeruzi omwe ankufotokozedwa pamwepayu?
Yahova Mulungu ndiye Muyeruzi mkululetu wa wanthu. Tsono, iye adapasa munthu winango basa limweri. Mwakubverana na Mabasa 17:31, mpostolo Paulo adalewa kuti Mulungu ‘adakhazikisa nsiku yomwe an’funa kudzayeruza dziko la pansi mwacirungamo mwa kuphatisa basa munthu m’bodzi omwe iye adamusankhula.’ Muyeruzi omwe adasankhulidwayo ni Jezu Kristu omwe adalamusidwa. (Juwau 5:22) Ni lini, tsono, pomwe Nsiku ya Ciyeruzo in’dzayamba? Kodi in’dzamala nthawe zingasi?
Bukhu la Cibvumbulutso limbalatiza kuti Nsiku ya Ciyeruzoyi in’dzayamba pomwe nkhondo ya Armagedo ikadzamala, pomwe mkonzedwe wa Sathani pa dziko un’dzakhala utapfudzidwa. * (Cibvumbulutso 16:14, 16; 19:19–20:3) Pambuyo pa Armagedo, Sathani na madimonyo yace wan’dzaikhidwa m’kawoko m’ciphompho kwa magole culu. Pa nthawe imweyo, wa 144.000 kudzulu wan’dzaphatana wacidzakhala wayeruzi ndipo wan’dzatonga ‘ninga wamambo pabodzi na Kristu magole 1.000.’ (Cibvumbulutso 14:1-3; 20:1-4; Waroma 8:17) Nsiku ya Ciyeruzo in’dzakhala lini cinthu cakucitika mwabvulumuku kwa maora 24 yokha basi. In’dzacitika kwa magole culu.
Mkati mwa magole culu, Jezu Kristu ‘an’dzayeruza wanthu wamoyo na anyakufa.’ (2 Timotio 4:1) ‘Wamoyo’ an’dzakhala ‘thimu likulu’ lomwe lin’dzapulumuka pa Armagedo. (Cibvumbulutso 7:9-17) Mpostolo Juwau adawona pomwe ‘anyakufa . . . wakhadaima pa maso pa mpando wa umambo’ wakuyeruzira. Ninga momwe Jezu adapicirira, ‘wense womwe wali m’thenje lacikumbuso wan’dzabva fala lace [fala la Kristu] wacidzabula.’ (Juwau 5:28, 29; Mabasa 24:15) Kodi an’dzacita ciyani pa kuyeruza wanthu amwewa?
Mwakubverana na masomphenya ya mpostolo Juwau, ‘ipfuthulidwa mipukutu,’ na ‘anyakufa wadayeruzidwa na bzomwe bzidanembedwa mu mpukutumo, mwakubverana na mabasa yawo.’ (Cibvumbulutso 20:12) Kodi mipukutu imweyo idanemba bzicito bzense bzomwe wanthuwo adacita kale-kale? Ne, ciyeruzoco cin’dzanyang’ana lini pa bzakucita bzomwe wanthuwo adacita akanati kufa. Kodi tikudziwa tani bzimwebzi? Bibliya limbati: ‘Ule omwe wafa, atsudzulidwa ku pikado yace.’ (Waroma 6:7) Wale womwe an’dzalamusidwa acikhala pomwe na moyo iwo an’dzakhala akhululukidwa bzomwe adacita akanati kufa. Bzomwe bzidanembedwa m’mipukutuyo bzinkuimira malango manango yomwe Mulungu an’funa kuti wanthuwo adzateweze. Kuti adzakhale na moyo wakusaya kumala, wale womwe an’dzapulumuka pa Armagedo na womwe an’dzalamusidwa an’dzafunika kubvera bzakutonga bza Mulungu, kuphatanidza na malango yapsa yomwe Yahova an’dzapereka mkati mwa magole culu. Tenepo, wanthuwo an’dzayeruzidwa pa bzomwe iwo an’dzacita mkati mwa Nsiku ya Ciyeruzo.
Nsiku ya Ciyeruzo in’dzapasa wanthu azinji mpata wakuyambirira wakupfunza bza Mulungu na kucita bzinthu mwakubverana na kufuna kwace. Bzimwebzi bzinkuthandauza kuti pan’dzakhala na basa likulu la kupfunzisa wanthu. Inde, ‘wanthu wakukhala m’dzikomo an’dzapfunza cirungamo.’ (Zaiya 26:9) Koma sikuti wense an’dzacita bzinthu mwakubverana na kufuna kwa Mulungu. Pa Zaiya 26:10 pambati: ‘Napo mudekere mtima munthu wakuipa, Iye an’dzapfunza lini cirungamo. Napo m’dziko la cirungamo iye an’dzacita basi bzakuipa, Ndipo iye an’dzawona lini ukulu bwa Yahova.’ Wanthu wakuipa amwewa an’dzaphedwa mkati mwa Nsiku ya Ciyeruzo ndipo an’dzalamusidwa lini pomwe.
Mpaka kumamaliziro kwa Nsiku ya Ciyeruzo, wanthu womwe an’dzapulumuka wan’dzakhala ‘pomwe na moyo’ ninga wanthu wakulungamiratu. (Cibvumbulutso 20:5) Mkati mwa Nsiku ya Ciyeruzo wanthu an’dzabwezeresedwa acidzakhala na moyo wakusaya kumala ninga momwe bzikhaliri pakuyambirira. (1 Wakolinto 15:24-28) Patsogolo pace, wanthu an’dzayezedwa kwakumalizira. Sathani an’dzatsudzulidwa ndipo an’dzamulekerera kuti apumpse wanthu pa nthawe yakumalizira. (Cibvumbulutso 20:3, 7-10) Wale womwe an’pirira an’dzakondwa na kuwona kukwanisika kwa mapolofesiya ya m’Bibliya yakuti: ‘Anyakulungama wan’dzatambira dziko la pansi, wacidzakhala m’mwemo mpaka kale-kale.’ (Psalymo 37:29) Inde, Nsiku ya Ciyeruzo in’dzabweresa bzisimbo kwa wanthu wense womwe mbakukhulupirika!
^ ndi. 1 Pakulewa bza Armagedo, taphata minyendo, onani Estudo Perspicaz das Escrituras volume 1 matsa. 771-772, volume 2 matsa. 286-287, na msolo 20 wa bukhu lakuti Lambirani Mulungu Woona Yekha, mabukhu yenseneya yambakonzedwa na Mboni za Yahova.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
2 Ana anga okondedwa, ndikukulemberani zinthu izi kuti musachite tchimo.+ Komabe, wina akachita tchimo, tili ndi mthandizi+ wolungama, Yesu Khristu, amene ali ndi Atate.+
2 Iye ndi nsembe+ yophimba+ machimo athu.+ Osati athu+ okha, komanso a dziko lonse lapansi.+
3 Tikapitiriza kusunga malamulo ake ndiye kuti tikumudziwa.+
4 Munthu amene amanena kuti: “Ine ndikumudziwa,”+ koma sasunga malamulo ake,+ ameneyo ndi wabodza, ndipo mwa munthu ameneyo mulibe choonadi.+
5 Koma aliyense wosunga mawu ake,+ amasonyeza kuti amakondadi Mulungu.+ Chifukwa cha zimenezi, timadziwa kuti ndife ogwirizana naye.+
6 Amene amanena kuti ndi wogwirizana+ naye, ayenera kupitiriza kuyenda mmene iyeyo anayendera.+
7 Okondedwa, sindikukulemberani lamulo latsopano, koma lamulo lakale+ limene mwakhala nalo kuyambira pa chiyambi.+ Lamulo lakale limeneli ndiwo mawu amene munamva.
8 Komabe, ndikukulemberani lamulo latsopano limene Yesu analitsatira, limenenso inuyo mukulitsatira, chifukwa chakuti mdima+ ukupita ndipo kuwala kwenikweni+ kwayamba kale kuunika.
9 Amene amanena kuti ali m’kuunika koma amadana+ ndi m’bale wake, ndiye kuti ali mu mdima mpaka pano.+
10 Amene amakonda m’bale wake ndiye kuti ali m’kuunika,+ ndipo palibe chimene chingamukhumudwitse.+
11 Koma amene amadana ndi m’bale wake ndiye kuti ali mu mdima ndipo akuyenda mu mdimawo,+ ndiponso sakudziwa kumene akupita+ chifukwa maso ake achita khungu chifukwa cha mdimawo.
12 Ndikukulemberani inu ana anga okondedwa, pakuti machimo anu akhululukidwa chifukwa cha dzina lake.+
13 Ndikulembera abambo inu, chifukwa mukumudziwa amene wakhala alipo kuyambira pa chiyambi.+ Ndikulemberanso inu anyamata+ chifukwa mwagonjetsa woipayo.+ Ndikulembera inu ana+ chifukwa mukuwadziwa Atate.+
14 Ndikulembera inu abambo+ chifukwa mukumudziwa iye amene wakhalapo kuyambira pa chiyambi.+ Ndikulembera inu anyamata chifukwa ndinu olimba+ ndipo mawu a Mulungu akhaladi mwa inu+ ndiponso mwagonjetsa woipayo.+
15 Musamakonde dziko kapena zinthu za m’dziko.+ Ngati wina akukonda dziko, ndiye kuti sakonda Atate.+
16 Pakuti chilichonse cha m’dziko,+ monga chilakolako cha thupi,+ chilakolako cha maso+ ndi kudzionetsera ndi zimene munthu ali nazo pa moyo wake,+ sizichokera kwa Atate, koma kudziko.+
17 Ndiponso, dziko likupita limodzi ndi chilakolako chake,+ koma wochita chifuniro+ cha Mulungu adzakhala kosatha.+
18 Ana inu, ino ndi nthawi yakumapeto,+ ndipo monga mmene munamvera kuti wokana Khristu akubwera,+ ngakhale panopa alipo okana Khristu ambiri.+ Chifukwa cha zimenezi timadziwa kuti ino ndi nthawi yakumapeto.
19 Amenewo anachoka pakati pathu, koma sanali m’gulu lathu,+ chifukwa akanakhala a m’gulu lathu, akanakhalabe ndi ife.+ Sikuti onse ali m’gulu lathu ayi, ndipo iwo achoka m’gulu lathu, kuti zimenezi zidziwike.+
20 Inu munadzozedwa ndi woyerayo,+ ndipo nonsenu ndinu odziwa choonadi.+
21 Ndikukulemberani izi, osati chifukwa chakuti simudziwa choonadi,+ koma chifukwa chakuti mukuchidziwa,+ ndiponso chifukwa chakuti palibe bodza lililonse limene limachokera m’choonadi.+
22 Kodi wabodza angakhalenso ndani, kuposa amene amatsutsa kuti Yesu ndiye Khristu?+ Ameneyu ndiye wokana Khristu,+ amene amakana Atate ndi Mwana.+
23 Aliyense amene amakana Mwana sangakhale pa ubwenzi ndi Atate.+ Amene wavomereza+ Mwana amakhalanso pa ubwenzi ndi Atate.+
24 Koma zimene inu munamva pa chiyambi zikhalebe mumtima mwanu.+ Zimene munamva pa chiyambi zikakhalabe mumtima mwanu, mudzakhalanso ogwirizana+ ndi Mwana ndi Atate.+
25 Ndipotu, lonjezo limene iye watipatsa ndi la moyo wosatha.+
26 Ndikukulemberani za anthu amene akufuna kukusocheretsani.+
27 Inuyo, Mulungu anakudzozani ndi mzimu+ ndipo mzimu umenewo udakali mwa inu. Chotero simukufunikira wina aliyense kuti azikuphunzitsani,+ koma popeza kuti munadzozedwadi moona+ osati monama, chifukwa cha kudzozedwako, mukuphunzitsidwa zinthu zonse.+ Monga mmene mwaphunzitsidwira, pitirizani kukhala ogwirizana+ naye.
28 Tsopano inu ana anga okondedwa,+ khalanibe ogwirizana+ naye, kuti akadzaonetsedwa,+ tidzakhale ndi ufulu wa kulankhula.+ Kutinso tisadzachititsidwe manyazi ndi kuchotsedwa kwa iye pa nthawi ya kukhalapo+ kwake.
29 Ngati mwadziwa kuti iye ndi wolungama,+ mwadziwa kuti aliyense wochita zolungama anabadwa kuchokera kwa iye.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
1 Yohane 2
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MUTU 74
Zimene Tikuphunzira pa Nkhani Yochereza Alendo Komanso ya Pemphero
YESU ANAPITA KUNYUMBA KWA MARITA NDI MARIYA
CHIFUKWA CHAKE TIYENERA KUPEMPHERA MWAKHAMA
Mzinda wa Betaniya unali chakum’mawa kwa phiri la Maolivi ndipo unali pa mtunda wa makilomita atatu kuchokera ku Yerusalemu. (Yohane 11:18) Tsiku lina, Yesu anapita ku Betaniya ndipo anafikira kunyumba ya Marita ndi Mariya. Yesu ankagwirizana kwambiri ndi Marita ndi Mariya komanso mchimwene wawo, Lazaro. Atafika kumeneko anthuwa analandira Yesu ndi manja awiri.
Anthuwa anasangalala kwambiri kulandira Mesiya kunyumba kwawo. Choncho pofuna kusonyeza kuti amulandira bwino, Marita anayamba kukonzera Yesu chakudya chabwino kwambiri. Pamene Marita ankakonza chakudyachi n’kuti Mariya atakhala pansi n’kumamvetsera zimene Yesu ankalankhula. Patapita kanthawi Marita anauza Yesu kuti: “Ambuye, kodi sizikukukhudzani kuti m’bale wangayu wandilekerera ndekha ntchito? Tamuuzani kuti andithandize.”—Luka 10:40.
Koma m’malo modzudzula Mariya, Yesu anapereka malangizo kwa Marita chifukwa choti ankadera nkhawa kwambiri zinthu zakuthupi. Anamuuza kuti: “Marita, Marita, ukuda nkhawa ndiponso kutanganidwa ndi zinthu zambiri. Komatu zinthu zofunika kwenikweni n’zochepa chabe, mwinanso n’chimodzi chokha basi. Kumbali yake, Mariya wasankha chinthu chabwino kwambiri, ndipo sadzalandidwa chinthu chimenechi.” (Luka 10:41, 42) Pamenepatu Yesu anasonyeza kuti zinali zosafunika kuti Marita atenge nthawi yaitali akukonza chakudya chambiri, chifukwa chakudya chosavuta kukonza chinali chokwanira.
Marita anali ndi maganizo abwino chifukwa ankafuna kusonyeza kuti walandira Yesu ndi manja awiri. Koma chifukwa chodera nkhawa kwambiri za chakudya, analephera kuphunzira zinthu zofunika kwambiri kuchokera kwa Mwana wa Mulungu. Yesu ananena kuti Mariya anasankha bwino kwambiri chifukwa anasankha zinthu zokhalitsa ndipotu limeneli ndi phunzironso kwa ife.
Pa nthawi ina Yesu ananenanso mfundo yofanana ndi imeneyi. Wophunzira wake wina anamupempha kuti: “Ambuye, tiphunzitseni kupemphera, ngati mmene Yohane anaphunzitsira ophunzira ake.” (Luka 11:1) Pafupifupi chaka ndi hafu m’mbuyomo, pa ulaliki wake wapaphiri, Yesu anali ataphunzitsa ophunzira akewo mmene angamapempherere. (Mateyu 6:9-13) Zikuoneka kuti pa nthawi imene Yesu anaphunzitsa nkhani ya pempheroyi wophunzirayu panalibe. Choncho Yesu anabwereza mfundo zikuluzikulu zimene anaphunzitsa. Ndiyeno pofuna kuthandiza ophunzirawo kuti amvetse kufunika kochita khama popemphera, anawafotokozera fanizo.
Iye anati: “Ndani wa inu amene ali ndi bwenzi lake kumene angapite pakati pa usiku kukam’pempha kuti, ‘Bwanawe, ndibwerekeko mitanda itatu ya mkate, chifukwa mnzanga wangofika kumene kuchokera ku ulendo ndipo ndilibe chomupatsa’? Ndiyeno ali m’nyumbayo n’kuyankha kuti, ‘Usandivutitse ine. Takhoma kale chitseko, ndipo ine ndi ana anga tagona kale. Sindingadzukenso kuti ndikupatse kanthu.’ Ndithu ndikukuuzani, Adzadzuka ndi kum’patsa zonse zimene akufuna, osati chifukwa chakuti ndi bwenzi lake, koma chifukwa cha kukakamira kwake.”—Luka 11:5-8.
Pamenepa Yesu sanatanthauze kuti Yehova amachita kukakamizika kuti ayankhe mapemphero ngati mmene anachitira munthu wa m’fanizoli. Koma iye ankatanthauza kuti ngati munthu wa m’fanizo lija anathandiza mnzakeyo chifukwa chomuchonderera mobwerezabwereza, ndiye kuti Atate wathu wakumwamba yemwe amatikonda adzayankha mapemphero ochokera pansi pamtima a atumiki ake okhulupirika. Yesu ananenanso kuti: “Choncho ndikukuuzani, Pemphanibe, ndipo adzakupatsani. Pitirizani kufunafuna, ndipo mudzapeza. Gogodanibe, ndipo adzakutsegulirani. Pakuti aliyense wopempha amalandira, aliyense wofunafuna amapeza, ndipo aliyense wogogoda adzam’tsegulira.”—Luka 11:9, 10.
Kenako Yesu pofuna kuthandiza ophunzirawo kumvetsa mfundo yake anayerekezera Mulungu ndi zimene bambo amene ali ndi ana amachita. Iye anati: “Kodi kapena pakati panu alipo bambo amene mwana wake atam’pempha nsomba, angam’patse njoka m’malo mwa nsomba? Kapena atam’pempha dzira iye angam’patse chinkhanira? Choncho ngati inu, ngakhale kuti ndinu oipa, mumadziwa kupatsa ana anu mphatso zabwino, kuli bwanji Atate wakumwamba! Ndithudi iye adzapereka mowolowa manja mzimu woyera kwa amene akum’pempha.” (Luka 11:11-13) N’zolimbikitsa kwambiri kudziwa kuti Atate wathu amamvetsera komanso kuti ndi wofunitsitsa kuyankha zimene tamupempha.


text:
Zimene Mungachite Kuti Muzipindula Powerenga Baibulo
“Ndimasangalala kwambiri ndi chilamulo cha Mulungu.”—AROMA 7:22.
1-3. Kodi kuwerenga Baibulo ndiponso kutsatira zimene tikuphunzira kungatithandize bwanji?
MLONGO wina wachikulire anati: “Ndimathokoza Yehova m’mawa uliwonse chifukwa chondithandiza kumvetsa Baibulo.” Mlongoyu wawerenga Baibulo maulendo oposa 40 ndipo akuwerengabe. Mtsikana wina analemba kuti kuwerenga Baibulo kwamuthandiza kum’dziwa bwino Yehova. Izi zachititsa kuti akhale pa ubwenzi wabwino ndi Atate wake wakumwamba. Iye anati: “Sindinakhalepo wosangalala chonchi pa moyo wanga.”
2 Mtumwi Petulo anatilimbikitsa ‘kulakalaka mkaka wosasukuluka umene uli m’mawu a Mulungu.’ (1 Pet. 2:2) Tikamaphunzira Baibulo ndiponso kutsatira zimene timaphunzira, timakhala ndi chikumbumtima choyera ndiponso moyo wosangalala. Zimatithandizanso kukhala pa ubwenzi wabwino ndi anthu ena omwe amakonda ndiponso kutumikira Mulungu woona. Izitu ndi zifukwa zomveka zotichititsa ‘kusangalala kwambiri ndi chilamulo cha Mulungu.’ (Aroma 7:22) Koma kodi Baibulo lingatithandizenso m’njira zina ziti?
3 Mukamaphunzira za Yehova ndi Mwana wake, mumawakonda kwambiri ndiponso kukonda anthu ena. Kudziwa Malemba molondola kungakuthandizeni kuzindikira mmene Mulungu adzapulumutsire anthu omvera m’dziko loipali. Zimenezi zimachititsa kuti mukhale ndi uthenga wabwino woti muuze anthu mu utumiki. Ndipotu Yehova adzakudalitsani mukamaphunzitsa anthu ena zimene mwaphunzira m’Mawu ake.
MUZIWERENGA NDIPONSO KUSINKHASINKHA
4. Kodi kusinkhasinkha kumatanthauza chiyani?
4 Yehova safuna kuti tiziwerenga Mawu ake mothamanga. Iye anauza Yoswa kuti: “Buku la malamulo ili lisachoke pakamwa pako, uziliwerenga ndi kusinkhasinkha usana ndi usiku.” (Yos. 1:8; Sal. 1:2) Kodi malangizo amenewa akutanthauza kuti tizitchula mokweza mawu onse a m’Baibulo tikamawerenga? Ayi. Kusinkhasinkha kumatanthauza kuwerenga mosathamanga kuti muzikhala ndi mpata woganizira zimene mukuwerengazo. Mukamawerenga Baibulo m’njira imeneyi, mumatha kuganizira kwambiri mfundo zimene zingakuthandizeni ndiponso kukulimbikitsani pa nthawiyo. Mukapeza mfundo zoterezi, muyenera kuziwerenga pang’onopang’ono mwinanso kuzitchula mwapansipansi. Mukamatero, mumakhudzidwa kwambiri ndi mfundozo. Kodi zimenezi n’zofunika bwanji? Munthu akamvetsa malangizo a Mulungu m’njira imeneyi, amafunitsitsa kuwatsatira.
5-7. Perekani chitsanzo chosonyeza kuti kusinkhasinkha Mawu a Mulungu kungakuthandizeni (a) kutsatira malamulo a Mulungu; (b) kulankhula anthu ena mokoma mtima; (c) kudalira Yehova ngakhale pa nthawi yovuta.
5 Kusinkhasinkha kumathandiza kwambiri mukamawerenga mabuku a m’Baibulo omwe si ozolowereka. Mwachitsanzo, tiyeni tiyerekezere zochitika zitatu izi. Tinene kuti mnyamata wina akuwerenga Baibulo ndipo wafika pa ulosi wa Hoseya. Atawerenga mosamala chaputala 4 vesi 11 mpaka 13, akuima kaye kuti asinkhesinkhe. (Werengani Hoseya 4:11-13.) Iye akutero chifukwa chakuti kusukulu amayesedwa kwambiri kuti achite zinthu zoipa. Akuganizira kwambiri mavesiwa n’kumadziuza kuti: ‘Yehova amaona zinthu zoipa zimene anthu amachita ngakhale zobisika. Ine sindifuna kumukhumudwitsa.’ Ndiyeno mnyamatayo akutsimikiza mumtima mwake kuti akhalebe woyera pamaso pa Mulungu.
6 Tiyerekezenso kuti mlongo wina akuwerenga ulosi wa Yoweli ndipo wafika pa chaputala 2 vesi 13. (Werengani Yoweli 2:13.) Ndiyeno pamene akuwerenga lembali mosamala, akuganizira zimene angachite kuti atsanzire Yehova, yemwe ndi “wachisomo, wachifundo, wosakwiya msanga ndiponso wodzaza ndi kukoma mtima kosatha.” Kenako akuona kuti nthawi zina amalankhula mwamuna wake komanso anthu ena mwachipongwe ndiponso mwaukali choncho akufuna kusiya zimenezo.
7 Pomaliza, tiyerekeze kuti bambo amene wachotsedwa ntchito akuda nkhawa akaganizira mmene angasamalirire mkazi ndi ana. Ndiyeno akuwerenga mosamala Nahumu 1:7 pamene pali mawu akuti Yehova “amadziwa amene amathawira kwa iye” ndipo ali ngati “malo achitetezo pa tsiku la nsautso.” Mfundo imeneyi ikumukhazika mtima pansi. Iye akuzindikira kuti Yehova ndi wachikondi kwambiri ndipo nkhawa yake ikuchepa. Ndiyeno akuwerenga mosamala vesi 15. (Werengani Nahumu 1:15.) M’baleyo akuona kuti kulalikira pa nthawi yovutayo kungasonyeze kuti iye amaona kuti Yehova ndi malo ake achitetezo. Iye akuona kuti ndi bwino kuti pamene akufufuza ntchito, azilowanso mu utumiki mkati mwa mlungu.
8. Tchulani zinthu zamtengo wapatali zimene munapeza powerenga Baibulo.
8 Taonani kuti mfundo zothandiza zimene takambiranazi tazipeza m’mabuku a m’Baibulo amene ena amawaona kuti ndi ovuta kuwamvetsa. Tikapeza mavesi olimbikitsa m’mabuku ngati Hoseya, Yoweli ndi Nahumu, tidzafunitsitsa kuwerenga mavesi ena mosamala. Mfundo zake zikhoza kutilimbikitsa kwambiri komanso kutipatsa nzeru. Koma dziwani kuti mabuku onse a m’Baibulo akhoza kutithandizanso chonchi. Baibulo lili ngati mgodi umene tingapezemo miyala yamtengo wapatali. Chitani khama pokumba mumgodiwu. Muziwerenga Baibulo lonse n’cholinga choti mupeze mfundo zolimbikitsa komanso malangizo amtengo wapatali.
MUZIYESETSA KUMVETSA ZIMENE MUKUWERENGA
9. Kodi tingatani kuti timvetse bwino Baibulo?
9 Kuwerenga Baibulo tsiku lililonse n’kofunika kwambiri. Koma muyenera kuyesetsa kumvetsa bwino zimene mukuwerenga. Choncho muzifufuza za anthu, malo kapena zochitika zimene mukuwerenga pogwiritsa ntchito mabuku amene gulu la Yehova limatipatsa. Ngati mukufuna kudziwa mmene mungagwiritsire ntchito mfundo inayake imene munawerenga m’Baibulo, mungafunse mkulu kapena Mkhristu wina wodziwa zambiri kuti akuthandizeni. Chitsanzo pa nkhaniyi ndi Mkhristu wina m’nthawi ya atumwi, dzina lake Apolo. Iye anafunika kuthandizidwa kuti amvetse mfundo zina za choonadi.
10, 11. (a) Kodi Apolo anathandizidwa bwanji kuti aphunzitse molondola uthenga wabwino? (b) Kodi tingaphunzire chiyani pa nkhani ya Apolo? (Onani bokosi lakuti, “Kodi Mumaphunzitsa Zolondola?”)
10 Apolo anali Mkhristu wachiyuda amene anali “kuwadziwa bwino Malemba” komanso “wodzipereka kwambiri chifukwa chakuti anali ndi mzimu woyera.” Ponena za iye, buku la Machitidwe limati: “Anali kulankhula ndi kuphunzitsa molondola za Yesu. Koma anali kudziwa za ubatizo wa Yohane wokha basi.” Apolo sankadziwa kuti zimene ankaphunzitsa pa nkhani ya ubatizo si zolondola. Purisikila ndi Akula atamva Apolo akuphunzitsa ku Efeso, anamufotokozera “njira ya Mulungu molondola.” (Mac. 18:24-26) Kodi zimenezi zinathandiza bwanji Apolo?
11 Apolo atalalikira ku Efeso, anapita ku Akaya. “Iye atafika kumeneko, anathandiza kwambiri anthu amene anali atakhulupirira chifukwa cha kukoma mtima kwakukulu kwa Mulungu. Pakuti mwamphamvu, iye anawatsimikizira Ayuda poyera kuti anali olakwa, ndipo anasonyeza mwa Malemba kuti Yesu ndiyedi Khristu.” (Mac. 18:27, 28) Pa nthawi imeneyo, Apolo ankaphunzitsa zolondola zokhudza ubatizo wachikhristu. Chifukwa chodziwa zolondola, iye “anathandiza kwambiri” anthu kulambira Mulungu m’njira yoyenera. Kodi tikuphunzira chiyani pamenepa? Ifenso tiziyesetsa kumvetsa zimene timawerenga m’Baibulo. Komabe ngati Mkhristu mnzathu wodziwa zambiri akutithandiza mmene tingaphunzitsire bwino, tiziyamikira n’kutsatira malangizowo modzichepetsa. Kuchita zimenezi kungatithandize kuti tikhale aphunzitsi abwino.
ZIMENE MWAPHUNZIRA M’BAIBULO MUZITHANDIZA NAZO ENA
12, 13. Perekani chitsanzo cha mmene mungagwiritsire ntchito Malemba mwaluso kuti muthandize ophunzira Baibulo kusankha kulambira Yehova.
12 Nafenso tikhoza kuthandiza anthu ena ngati mmene anachitira Akula, Purisikila ndi Apolo. Kodi mumamva bwanji ngati mwalimbikitsa munthu amene akuphunzira Baibulo kuthana ndi vuto linalake kuti ayambe kutumikira Yehova? Ngati ndinu mkulu, kodi mumamva bwanji Mkhristu wina akakuyamikirani chifukwa choti munamupatsa malangizo ochokera m’Malemba amene anamuthandiza pa nthawi yovuta? Kunena zoona, kugwiritsa ntchito Mawu a Mulungu pothandiza anthu ena kusintha moyo wawo kumasangalatsa kwambiri. * Tiyeni tikambirane mmene tingachitire zimenezi.
13 M’masiku a Eliya, Aisiraeli ambiri anali asanasankhe pakati pa kulambira koona ndi konyenga. Malangizo amene Eliya anawapatsa akhoza kuthandiza wophunzira Baibulo yemwe sanasankhebe kutumikira Yehova. (Werengani 1 Mafumu 18:21.) Bwanji ngati munthu amene akuphunzira Baibulo amaopa zimene anzake kapena achibale ake anganene? Mukhoza kumulimbikitsa kuti asankhe kulambira Yehova pokambirana naye lemba la Yesaya 51:12, 13.—Werengani.
14. Kodi mungatani kuti muzikumbukira malemba oti mugwiritse ntchito pothandiza ena?
14 Baibulo lili ndi mawu ambiri amene amatilimbikitsa ndiponso kutilangiza. Koma mwina mungadzifunse kuti, ‘Kodi ndingadziwe bwanji malemba oyenera kugwiritsa ntchito pa nthawi inayake?’ Muyenera kuwerenga Baibulo tsiku lililonse ndiponso kusinkhasinkha zimene mwawerenga. Mukamatero, mudzayamba kudziwa bwino Malemba ndipo mzimu woyera ungakuthandizeni kukumbukira pa nthawi yake mawu amene munawerenga m’Baibulo.—Maliko 13:11; werengani Yohane 14:26. *
15. N’chiyani chingakuthandizeni kumvetsa bwino Mawu a Mulungu?
15 Mofanana ndi Mfumu Solomo, muzipempha Yehova kuti akupatseni nzeru kuti muthe kukwaniritsa maudindo anu m’gulu la Yehova. (2 Mbiri 1:7-10) Tsanzirani aneneri akale amene ‘anafufuza mwakhama ndi mosamala’ m’Mawu a Mulungu kuti adziwe bwino Yehova ndiponso zimene iye amafuna. (1 Pet. 1:10-12) Mtumwi Paulo analimbikitsa Timoteyo kuphunzira “mawu a chikhulupiriro ndiponso chiphunzitso chabwino.” (1 Tim. 4:6) Mukamatero, mudzatha kuthandiza bwino ena kukhala pa ubwenzi wabwino ndi Yehova komanso mudzalimbitsa chikhulupiriro chanu.
MAWU A MULUNGU AMATITETEZA
16. (a) Kodi kufufuza Malemba mosamala tsiku ndi tsiku kunathandiza bwanji Ayuda a ku Bereya? (b) Kodi kuwerenga Baibulo tsiku ndi tsiku n’kofunika bwanji masiku ano?
16 Ayuda omwe ankakhala mumzinda wa Bereya ku Makedoniya anali ndi chizolowezi choti ‘tsiku ndi tsiku ankafufuza Malemba mosamala.’ Pamene Paulo ankalalikira uthenga wabwino kwa Ayuda amenewa, iwo ankayerekezera uthenga wakewo ndi zimene ankadziwa kale kuchokera m’Malemba. Kodi zotsatira zake zinali zotani? Ambiri anazindikira kuti iye ankaphunzitsa choonadi ndipo “anakhala okhulupirira.” (Mac. 17:10-12) Izi zikusonyeza kuti kuwerenga Baibulo tsiku lililonse kumathandiza kuti tizikhulupirira kwambiri Yehova. Chikhulupiriro chimenechi, kapena kuti “chiyembekezo chotsimikizika cha zinthu zoyembekezeredwa,” n’chofunika kwambiri kuti tipulumuke n’kulowa m’dziko latsopano la Mulungu.—Aheb. 11:1.
17, 18. (a) Kodi chikhulupiriro cholimba komanso chikondi zimateteza bwanji mtima wathu wophiphiritsa? (b) Kodi chiyembekezo chimatiteteza bwanji?
17 Paulo analemba kuti: “Koma ife amene tili a usana, tikhalebe oganiza bwino ndipo tivale chodzitetezera pachifuwa chachikhulupiriro ndi chikondi. Tivalenso chiyembekezo chachipulumutso monga chisoti.” (1 Ates. 5:8) Msilikali amafunika kuteteza mtima wake kuti asaphedwe. Mtima wophiphiritsa wa Akhristu umafunikanso kutetezedwa kuti usawonongedwe ndi uchimo. Kodi chimachitika n’chiyani ngati mtumiki wa Yehova amakhulupirira kwambiri malonjezo a Mulungu, amamukonda ndiponso amakonda anthu ena? Iye amakhala ngati wavala chovala cholimba kwambiri choteteza pachifuwa. Si zapafupi kuti munthu wotereyu achite zinthu zimene zingawononge ubwenzi wake ndi Yehova.
18 Paulo ananenanso kuti “chiyembekezo cha chipulumutso” chili ngati chisoti. Kale, msilikali ankaphedwa mosavuta ngati sanateteze mutu wake. Koma akavala chisoti cholimba, iye sankavulala kwambiri akamenyedwa m’mutu. Tikamaphunzira Mawu a Mulungu, timakhala ndi chiyembekezo champhamvu chakuti Yehova adzatipulumutsa. Chiyembekezo champhamvuchi chimatithandiza kuti tipewe anthu ampatuko komanso ‘nkhani zawo zopeka’ zomwe ndi zoipa ndipo zimafala mwamsanga. (2 Tim. 2:16-19) Chiyembekezo chathu chingatithandizenso kukana ngati anthu ena akutilimbikitsa kuchita zinthu zimene Yehova amadana nazo.
BAIBULO LIMATITHANDIZA KUTI TIDZAPULUMUKE
19, 20. N’chifukwa chiyani timaona Mawu a Mulungu kukhala ofunika kwambiri? Kodi tingasonyeze bwanji kuti timawayamikira? (Onani bokosi lakuti, “Yehova Amadziwa Zimene Ndikufunika, N’kundipatsa.”)
19 Pamene tikuyandikira mapeto m’pamenenso tiyenera kudalira kwambiri Mawu a Yehova. Malangizo amene timapeza m’Mawu a Mulungu amatithandiza kusintha makhalidwe oipa ndiponso kulimbana ndi mtima wolakalaka zoipa. Mawu a Mulungu amatilimbikitsa ndiponso kutitonthoza kuti tipirire mayesero ochokera kwa Satana ndi dziko lakeli. Malangizo a m’Mawu a Yehova angatithandize kuyendabe panjira yopita ku moyo.
20 Musaiwale kuti cholinga cha Mulungu n’chakuti “anthu, kaya akhale a mtundu wotani, apulumuke.” Anthu amene akunenedwa pa lembali akuphatikizapo atumiki a Yehova komanso anthu amene timawaphunzitsa Baibulo. Koma anthu onse amene akufuna kupulumuka ayenera “kukhala odziwa choonadi molondola.” (1 Tim. 2:4) Choncho kuti tipulumuke, tiyenera kuwerenga Baibulo ndiponso kutsatira malangizo ake. Tikamawerenga Baibulo tsiku lililonse, timasonyeza kuti Mawu a Yehova, omwe ndi choonadi, ndi amtengo wapatali kwa ife.—Yoh. 17:17.
^ ndime 12 Koma sikuti tizigwiritsa ntchito malangizo a m’Baibulo pokakamiza ena kuchita zinazake kapena powasonyeza kuti iwo ndi oipa. Tiyenera kukhala oleza mtima ndiponso kukomera mtima anthu amene tikuphunzira nawo Baibulo ngati mmene Yehova amachitira ndi ifeyo.—Sal. 103:8.
^ ndime 14 Kodi mungatani ngati mukukumbukira mawu enaake a m’Baibulo koma mwaiwala buku, chaputala ndi vesi? Mwina mukhoza kupeza lembalo mutafufuza mawuwo mu kalozera wa mawu a m’Baibulo kumapeto kwa Baibulo la Dziko Latsopano kapena mu Watchtower Library.


text:
Akulalikira Anthu Amitundu Yosiyanasiyana ku Canada
Ku Canada kuli mitundu yosiyanasiyana ya anthu amene anali oyambirira kukhala m’dzikoli ndipo amalankhula zilankhulo zoposa 60. Anthu pafupifupi 213,000 amanena kuti chimodzi mwa zilankhulozi ndi chawo chobadwira.
A Mboni ambiri aphunzira zilankhulozi n’cholinga choti azilalikira anthu amenewa mowafika pamtima. Ku Canada, a Mboni za Yehova anakonza makalasi ophunzitsa zilankhulozi. Ndiyeno pofika chakumapeto kwa 2015, a Mboni okwana 250 anali atamaliza kuphunzira chilankhulo china cha anthuwa.
A Mboni za Yehova anamasuliranso mabuku ofotokoza Baibulo komanso timavidiyo m’zilankhulo 8 za mitundu yoyambirira ya anthu a ku Canada. Zilankhulo zake ndi izi: Chialigonikwini, Chibulakifutu, Chikilii cha Kuchigwa, Chikilii cha Kudambo Lakumadzulo, Chiinukituti, Chimohaku, Chiodawa ndi Chiojibwa cha Kumpoto. *
Anthu amene anaphunzira zilankhulozi amati ndi zovuta. Mwachitsanzo munthu wina dzina lake Carma anati: “Nditangoyamba kugwira ntchito ndi anthu omasulira mabuku m’Chibulakifutu ndinkaona ngati wina wandiphimba m’maso. Ndikutero chifukwa chakuti sindinkadziwa bwino chilankhulochi ndipo sindinkatha kuchiwerenga kapena kumva bwinobwino anthu akamalankhula.”
Munthu wina dzina lake Terence, yemwe amagwira nawo ntchito yomasulira mabuku m’Chikilii, anati: “Mawu ambiri ndi aatali komanso ovuta kutchula.” Munthu winanso dzina lake Daniel, yemwe amagwira ntchito yolalikira nthawi zonse pachilumba cha Manitoulin ku Ontario, anati: “Palibe mabuku ambiri ophunzitsa chilankhulo cha Chiodawa. Ndiye ngati munthu akufuna kuchiphunzira ayenera kungopeza agogo enaake odziwa bwino chilankhulochi kuti amuphunzitse.”
Kodi khama la a Mboniwa limangopita pa chabe? Ayi. Tikutero chifukwa chakuti mayi wina wachiojibwa ananena kuti khama limene a Mboni za Yehova amachita limawasiyanitsa ndi anthu a zipembedzo zina. Iye ananenanso kuti a Mboni akapita kunyumba za anthu n’kuwawerengera Malemba m’Chiojibwa, anthuwa amamasuka ndipo amafuna kumvetsera uthenga wa m’Baibulo.
Munthu wina dzina lake Bert anakulira kumalo a anthu achibulakifutu m’dera la Alberta. Iye anati: “Ndaonapo anthu angapo achibulakifutu akukumbatira mabuku achilankhulochi n’kunena kuti, ‘Bukuli analembera ineyo chifukwa lili m’chilankhulo changa.’ Ndaonaponso anthu ambiri misozi ikulengeza m’maso mwawo chifukwa choonera vidiyo yachilankhulo chawo.”
Mayi wina wolankhula Chikilii anasangalala kwambiri ataonera vidiyo yakuti, N’chifukwa Chiyani Tiyenera Kuphunzira Baibulo? m’chilankhulo chake. Iye ananena kuti zinali ngati mayi ake akumulankhula.
Amayenda Maulendo Aatali Kuti Akalalikire
A Mboni ambiri amayesetsa kuti apite kumadera kumene kuli anthu amitundu yoyambirirawa kuti akawauze uthenga wolimbikitsa wa m’Baibulo. Chitsanzo pa nkhaniyi ndi Terence ndi mkazi wake dzina lake Orlean. Iwo anapita kudera lina kukalalikira ndipo anati: “Tinapita anthu angapo ndipo tinayenda m’misewu yovuta kwa maola 12 kuti tikalalikire kudera lina la anthu achiwojibwa. Anthuwo anasangalala kwambiri kumva uthenga wa m’Baibulo.”
Anthu ena anasamuka kunyumba zawo zabwino kupita kumadera a anthu azilankhulozi. Mwachitsanzo, bambo wina dzina lake Daniel ndi mkazi wake LeeAnn anakalalikira pachilumba cha Manitoulin kwa miyezi itatu. Atachita zimenezi, anasankha kuti angosamukira komweko. Daniel anati: “Timasangalala kuti panopa tili ndi nthawi yambiri yoti tidziwane ndi anthu a kuno ndiponso kuwathandiza kuti aziphunzira Baibulo.”
“Chifukwa Chakuti Ndimawakonda Kwambiri”
N’chifukwa chiyani a Mboni za Yehova akuyesetsa kulalikira anthu amitundu yosiyanasiyanawa? Mkazi wa Bert dzina lake Rose anati: “Ndine mmodzi mwa anthu amitundu yoyambirirawa ndipo ndaona ndekha kuti kutsatira mfundo za m’Baibulo n’kothandiza kwambiri. Izi zimandilimbikitsa kuti ndizithandizanso anthu ena.”
Orlean anati: “Ndimafuna kuti anthu olankhula Chikilii aphunzire za Mlengi wathu n’kumalola kuti aziwatsogolera. Ndi mwayi waukulu kwambiri kuwathandiza kuti akhale pa ubwenzi wolimba ndi Yehova komanso kuti aphunzire zimene angachite pothana ndi mavuto awo.”
Munthu wina dzina lake Marc amayesetsa kuthandiza anthu olankhula Chibulakifutu ndipo amamasulira nawo mabuku m’chilankhulochi. Koma n’chifukwa chiyani amachita zimenezi? Iye anayankha kuti: “Chifukwa chakuti ndimawakonda kwambiri.”
^ ndime 4 Anthu ena a ku United States amalankhulanso zina mwa zilankhulo zimenezi.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
34 Pamenepo Yehova anauza Mose kuti: “Sema miyala iwiri yofanana ndi yoyamba ija,+ ndipo ine ndidzalemba pamiyala yosemayo mawu amene anali pamiyala yoyamba ija,+ imene iwe unaswa.+
2 Ndipo ukonzeke kuti mawa m’mawa ukakwere m’phiri la Sinai ndi kukakhala pafupi ndi ine kumeneko, pamwamba pa phirilo.+
3 Koma usakwere m’phirimo ndi wina aliyense, ndipo musapezeke wina aliyense mmenemo.+ Kuwonjezera apo, nkhosa kapena ng’ombe zisadye m’tsinde mwa phirilo.”+
4 Chotero Mose anasemadi miyala iwiri yofanana ndi yoyamba ija, ndipo anadzuka m’mamawa ndi kukwera m’phiri la Sinai, atanyamula miyala iwiriyo m’manja mwake, monga momwe Yehova anam’lamulira.
5 Pamenepo Yehova anatsika+ mumtambo ndi kuimirira pafupi ndi Mose, n’kulengeza dzina lake lakuti Yehova.+
6 Ndipo Yehova anadutsa pamaso pa Mose akulengeza kuti: “Yehova, Yehova, Mulungu wachifundo+ ndi wachisomo,+ wosakwiya msanga+ ndiponso wodzaza ndi kukoma mtima kosatha+ ndi choonadi.+
7 Wosungira mibadwo masauzande kukoma mtima kosatha,+ wokhululukira zolakwa ndi machimo,+ koma wosalekerera konse wolakwa osam’langa.+ Wolanga ana, zidzukulu, ndi ana a zidzukuluzo chifukwa cha zolakwa za abambo awo.”+
8 Nthawi yomweyo, Mose anagwada n’kuweramira pansi.+
9 Kenako iye anati: “Tsopano ngati mwandikomera mtima, inu Yehova, chonde, Yehova ayende nafe pakati pathu,+ chifukwa anthuwa ndi ouma khosi,+ ndipo mutikhululukire zolakwa zathu ndi machimo athu,+ ndi kutitenga kukhala chuma chanu.”+
10 Poyankha Mulungu anati: “Tsopano ndichita nanu pangano ili: Ndidzachita zinthu zodabwitsa pamaso pa anthu ako onse, zinthu zimene sizinachitikepo padziko lonse lapansi kapena m’mitundu yonse.+ Ndipo anthu onse okuzungulirani adzaonadi ntchito za Yehova, chifukwa ndidzachita nanu chinthu chochititsa mantha.+
11 “Koma inu sungani zimene ndikukulamulani lero.+ Inetu ndikuthamangitsa pamaso panu Aamori, Akanani, Ahiti, Aperezi, Ahivi ndi Ayebusi.+
12 Samalani kuti musachite pangano ndi anthu a m’dziko limene mukupitako+ kuopera kuti ungakhale msampha pakati panu.+
13 Koma maguwa awo ansembe mukawagwetse, zipilala zawo zopatulika mukaziphwanye ndipo mizati yawo yopatulika mukaidule.+
14 Pakuti simuyenera kugwadira mulungu wina,+ chifukwa Yehova, amene dzina lake ndi Nsanje, alidi Mulungu wansanje.+
15 Samalani, kuopera kuti mungachite pangano ndi anthu okhala m’dzikomo, pakuti iwo adzachita chiwerewere ndi milungu yawo+ ndi kupereka nsembe kwa milungu yawo.+ Chifukwa mukachita nawo pangano, mosakayikira wina adzakuitanani kunyumba kwake ndipo nanunso mudzadya nsembe yakeyo.+
16 Kenako mudzatenga ena mwa ana awo aakazi kuti akhale akazi a ana anu aamuna,+ ndipo ana awo aakazi adzachita chiwerewere ndi milungu yawo, n’kuchititsa ana anu aamuna kuchita chiwerewere ndi milungu yawo.+
17 “Musadzipangire milungu ya mafano opangidwa ndi chitsulo chosungunula.+
18 “Muzisunga chikondwerero cha mkate wosafufumitsa.+ Monga momwe ndinakulamulirani, muzidya mkate wosafufumitsa masiku 7 m’mwezi wa Abibu+ pa nthawi yoikidwiratu, chifukwa munatuluka mu Iguputo m’mwezi wa Abibu.
19 “Mwana aliyense woyamba kubadwa ndi wanga,+ ngakhalenso mwana woyamba kubadwa wa ziweto zanu zonse, ng’ombe ndi nkhosa.+
20 Mwana woyamba kubadwa wa bulu muzimuwombola ndi nkhosa.+ Koma ngati simungamuwombole, muzimupha mwa kum’thyola khosi. Ndipo aliyense woyamba kubadwa mwa ana anu aamuna muzimuwombola.+ Palibe amene ayenera kuonekera kwa ine ali chimanjamanja.+
21 “Muzigwira ntchito zanu kwa masiku 6, koma pa tsiku la 7 muzisunga sabata.+ M’nyengo yolima ndi m’nyengo yokolola muzisunga sabata.+
22 “Muzichita chikondwerero cha masabata ndi tirigu woyamba kucha pa nyengo yokolola tiriguyo.+ Muzichitanso chikondwerero cha zokolola kumapeto kwa chaka.+
23 “Katatu pa chaka, mwamuna aliyense pakati panu azionekera+ kwa Ambuye woona, Yehova, Mulungu wa Isiraeli.
24 Pakuti ndidzathamangitsira mitunduyo kutali ndi inu,+ ndipo ndidzakuza dera lanu.+ Palibe aliyense adzasirira dziko lanu pamene mwachoka kukaona nkhope ya Yehova Mulungu wanu katatu pa chaka.+
25 “Popereka magazi a nsembe yanga musawapereke limodzi ndi chilichonse chofufumitsa.+ Ndipo nsembe ya chikondwerero cha pasika isamagone mpaka m’mawa.+
26 “Zipatso zoyamba kucha zabwino koposa+ za m’munda mwanu muzibwera nazo kunyumba ya Yehova Mulungu wanu.+
“Musawiritse mwana wa mbuzi mumkaka wa mayi wake.”+
27 Pamenepo Yehova anauza Mose kuti: “Dzilembere mawuwa+ chifukwa ine ndikuchita pangano ndi iwe ndi Isiraeli mogwirizana ndi mawu amenewa.”+
28 Choncho Mose anakhalabe m’phirimo ndi Yehova masiku 40, usana ndi usiku. Iye sanadye mkate kapena kumwa madzi.+ Ndipo Mulungu analemba mawu a pangano, Mawu Khumi, pamiyala yosemayo.+
29 Ndiyeno Mose anatsika m’phiri la Sinai atanyamula miyala iwiri ija ya Umboni m’manja mwake,+ koma iye sanadziwe kuti nkhope yake inali kuwala chifukwa anali atalankhula ndi Mulungu.+
30 Aroni ndi ana onse a Isiraeli ataona Mose, anaona kuti nkhope yake ikuwala, ndipo anaopa kumuyandikira.+
31 Pamenepo Mose anawaitana. Chotero Aroni ndi atsogoleri onse a khamu la Isiraeli anabwerera kwa iye, ndipo Mose anayamba kulankhula nawo.
32 Kenako ana onse a Isiraeli anamuyandikira, ndipo iye anayamba kuwauza malamulo onse amene Yehova anam’patsa paphiri la Sinai.+
33 Mose akatha kulankhula nawo anali kuika chophimba pankhope yake.+
34 Koma Mose akamalowa kukaonekera kwa Yehova kuti akalankhule naye, anali kuchotsa chophimbacho mpaka atatulukamo.+ Kenako anali kupita kwa ana a Isiraeli ndi kuwauza zimene walamulidwa.+
35 Ndipo ana a Isiraeli anali kuona kuti nkhope ya Mose ikuwala.+ Choncho Mose anali kuphimbanso nkhope yake mpaka atabwerera kukalankhula ndi Mulungu.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Ekisodo 34
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mphamvu za kupanga:40-1600TP Mphamvu zamagetsi: 2.2-45KW
Mau oyamba:
Pogwiritsa ntchito zipangizo, belt conveyor imatengera mphamvu yokopera kayendedwe ka kayendedwe kake, kayendedwe ka mgwirizano ndi kapangidwe ka pulse yomwe imatuluka pamtengowo. Pambuyo payeso yeniyeni, chipangizochi chimapereka chiwongolero chowongolera ndi chizindikiro chofulumira cha mphamvu yothamanga kwa wotsogolera kulemera kwa mzere wothandizira omwe ali microprocessor kuti athetse kuwonetsera kwathunthu ndi kubweretsa nthawi yomweyo. Kuthamanga kwa magalimoto ndi chizindikiro chowonetsetsa chimayendetsa zotumiza mphira kuti zigwirizane ndi zofunikira za kuyeza.
Zojambula Zapamwamba-mphira wodutsa
mchenga ndi ufa olekanitsa mchenga ndi ufa olekanitsa zachokera ozungulira mtundu olekanitsa amene ankafufuza ndi silicate zomangamanga anayambitsa a University of Technology Beijing, kungolandira dziko patsogolo kulekanitsa luso....


text:
NKHANI YA PACHIKUTO
Nkhondo Yomwe Inasintha Dziko Lonse
Zaka 100 zapitazo, anyamata ambiri anachoka kwawo kupita kukamenya nkhondo. Iwo anachita zimenezi mofunitsitsa chifukwa chokonda dziko lawo. Mu 1914 mnyamata wina wa ku America analemba kuti: “Ndine wosangalala kwambiri ndipo ndikukhulupirira kuti posachedwapa zinthu ziyamba kuyenda bwino.”
Koma pasanapite nthawi yaitali, chisangalalo chawochi chinasanduka chisoni. Palibe ankaganiza kuti magulu a asilikali akhala akumenyana kwa zaka zambiri ku Belgium ndi ku France. Pa nthawiyo anthu ankatchula nkhondoyo kuti “Nkhondo Yaikulu,” ndipo masiku ano imadziwika kuti nkhondo yayamba ya padziko lonse.
Pali zinthu zambiri zimene zimapangitsa anthu kuona kuti nkhondo imeneyi inali yaikulu kwambiri. Ena amati nkhondoyi inapha anthu pafupifupi 10 miliyoni komanso anthu pafupifupi 20 miliyoni anavulala kwambiri. Nkhondoyi inachitika chifukwa cha zinthu zolakwika zimene anthu ena anasankha. Atsogoleri a mayiko a ku Ulaya analephera kuletsa kuti mikangano imene inkachitika pakati pa mayiko isayambitse nkhondo ya dziko lonse. Koma chomvetsa chisoni n’chakuti, nkhondoyi inasintha kwambiri dziko lonse ndipo inabweretsa mavuto aakulu omwe ena amatikhudzabe mpaka pano.
ZIMENE ZINACHITITSA KUTI ANTHU ASAMAKHULUPIRIRENSO ATSOGOLERI AWO
Nkhondo yoyamba ya padziko lonse inayambika chifukwa cha maganizo olakwika amene anthu ena anali nawo. Buku lina linanena kuti: “Atsogoleri a mayiko a ku Ulaya, sankadziwa kuti zimene asankha ziyambitsa mavuto aakulu padziko lonse.”—The Fall of the Dynasties—The Collapse of the Old Order 1905-1922.
Patangopita milungu ingapo kuchokera pamene munthu wina yemwe ankayenera kudzakhala mfumu ya dziko la Austria ndi Hungary anaphedwa, mayiko akuluakulu a ku Ulaya anayamba kumenyana. Poyamba iwo sankadziwa kuti nkhondoyi ikhala yaikulu kwambiri. Mkulu wina wa boma ku German atafunsidwa kuti n’chiyani chinachititsa kuti pachitike nkhondo yaikulu chonchi, anayankha mokhumudwa kuti, “Palibe akudziwa.”
Atsogoleri a mayiko amene anasankha kuti payambike nkhondo, sankadziwa kuti zimene asankhazo zibweretsa mavuto aakulu. Pasanapite nthawi asilikali amene ankamenya nkhondoyi anazindikira kuti mapulezidenti awo awanamiza, atsogoleri awo a mipingo awapusitsa ndipo akuluakulu a asilikali, awagwiritsa mwala. Kodi anachita bwanji zimenezi?
Mapulezidenti analonjeza kuti nkhondoyi ichititsa kuti zinthu ziyambe kuyenda bwino m’mayiko awo. Mkulu wa boma wa ku Germany uja ananenanso kuti: “Tikumenyera ufulu wa dziko lathu, tikuteteza zinthu zathu ndiponso sitikufuna kuti ana athu adzavutike m’tsogolo.” Pulezidenti wakale wa ku America, dzina lake Woodrow Wilson, anathandiza nawo kupeza mawu a mfundo imene ankayendera yonena kuti nkhondoyo “ipangitsa kuti padziko lonse pakhale demokalase.” Ndipotu anthu a ku Britain ankaganiza kuti nkhondoyi, ndi “nkhondo yothetsa nkhondo zonse.” Koma zonsezi si zimene zinachitika.
Atsogoleri a mipingo anathandiza pa nkhondoyi mosangalala kwambiri. Buku lina linanena kuti: “Atsogoleri achipembedzo amayenera kuphunzitsa anthu Baibulo. Koma pa nthawiyi anatanganidwa n’kulimbikitsa anthu kuti apite ku nkhondo. Mayiko anatanganidwa kwambiri ndi nkhondoyi ndipo izi zinabweretsa udani waukulu pakati pa mayikowo.” (The Columbia History of the World) Chomvetsa chisoni n’choti, m’malo molimbikitsa anthu kuti asamadane, atsogoleri achipembedzo ndi amene ankalimbikitsa kuti anthu azidana kwambiri. Buku linanso linanena kuti: “M’malo molimbikitsa anthu kutsatira mfundo zachikhristu, atsogoleri a zipembedzo ankaphunzitsa anthu kuti azidana ndi anthu a mayiko ena. Anthu ambiri sankaona kufunika kotsatira mfundo zachikhristu ndipo ankaona kuti kukonda dziko lako ndi Chikhristu, zimayendera limodzi. Asilikali a zipembedzo zachikhristu ankapha asilikali a m’mayiko ena omwenso anali Akhristu, ndipo ankanena kuti akuchita zimenezi m’dzina la Mulungu.”—A History of Christianity.
Akuluakulu a asilikali analonjeza asilikali awo kuti apambana nkhondoyi ndipo sipatenga nthawi asanapambane. Koma zimenezi sizinachitike ndipo pasanapite nthawi asilikali anazindikira kuti magulu a asilikali a mbali inayo nawonso ndi amphamvu ndipo ndi ovuta kuwagonjetsa. Kenako asilikali ochuluka anakumana ndi mavuto ambiri monga kuvulala komanso kusokonezeka maganizo. Mogwirizana ndi zomwe ananena wolemba mbiri wina, “awa anali mavuto aakulu oti anthu sanakumanepo nawo chiyambire.” N’zosadabwitsa kuti asilikali ambiri padziko lonse anayamba kugalukira akuluakulu awo.
Kodi nkhondo yoyamba ya padziko lonse inakhudza bwanji anthu? Wolemba mbiri wina analemba zomwe munthu wina amene anamenya nawo nkhondoyi ananena kuti: “Nkhondoyi . . . inachititsa kuti anthu ambiri asinthe mmene ankaganizira komanso mmene ankachitira zinthu.” Nkhondoyi inaphetsa anthu ambirimbiri kuposa amene anafa pa nkhondo iliyonse m’mbuyomo. Komanso anthu kulikonse anayamba kuukira maboma awo ndiponso kunyanyala ntchito.
Kodi n’chifukwa chiyani nkhondoyi inasintha kwambiri dziko lonse? Kodi pali chenicheni chimene chinachititsa kuti nkhondoyi ichitike kapena zinangochitika mwa ngozi? Kodi mayankho a mafunso amenewa angatithandize kudziwa chilichonse chokhudza tsogolo la dzikoli?


text:
KUKHALA NA MOYO WACIKRISTAU
Cemerani Ali-wense mu Gawo Lanu kuti Adzabwere pa Cikumbuso!
Mkati mwa kampanya yomwe iniyamba pa 27 Fevereiro, tin’dzacemera wanthu azinji omwe an’dzakwanisikawo mu gawo lathu kuti adzakhale nafe pa Cikumbuso ca infa ya Kristu. Tin’funika kudzakhala watceru kwene-kwene kuti tidzathandize ali-wense omwe an’dzawonesa kuti an’funa kudziwa bzizinji.
NJIRA ZA MOMWE TINGACITIRE
KONZANI CIRATIZO CANU
“Tin’kugawira mcemoyu ku msinda wakufunika kwene-kwene. Pa 23 Março, wanthu azinjisa kuzungulira dziko lense an’dzatsonkhana kuti akumbukire infa ya Jezu Kristu na kuti adzabvesere nkhani ya m’Bibliya yakulewa momwe infa yace imbatithandizira. Mcemoyu unkulatiza nthawe na mbuto yomwe mtsonkhanoyu un’dzacitikira mu gawo lanu. Taphata minyendo dzabwereni mukadzakwanisa.”
Penu munthuyo ana mtima wakufunisisa . . .
KUGAWIRA NSANZA YA MULINDIRI
Siyani mbvunzo kuti mudzacezerane pa ulendo bwakubwereza.
ONESANI VIDIYO YA CIKUMBUSO
Khazikisani ulendo bwakubwereza.
Mukabwerera, mungacite ibzi . . .
LATIZANI THANGWE RANYI TIN’FUNIKA KUPFUNZA BIBLIYA?
Mukamala perekani thandizo la pfunziro la Bibliya.
GAWIRANI KODI BIBLIYA LIMBAPFUNZISA CIYANI MAKA-MAKA?
Fotokozani nfundo zizinji zakulewa bza Cikumbuso, mwakuphatisa basa matsamba 206-208. Mukamala gawirani bukhu.
KUGAWIRA TETEKERANI MULUNGU
Cezeranani thandauzo la infa ya Kristu, mwakuphatisa basa matsamba 18-19. Mukamala gawirani broxuralo.


text:
Mutu 21
Kodi Tiyenera Kudzitama Tikachita Zabwino?
KODI kudzitama ndi kutani? Umadziŵa?— Nachi chitsanzo. Kodi unayamba wayesapo kuchita chinachake chimene suchidziŵa bwino kachitidwe kake? Mwinamwake unali kuyesa kuseŵera mpira. Kapena unali kuyesa kuseŵera maseŵera aja amene wina amagwira chingwe mbali ina winanso mbali ina ndi kumazunguza chingwecho ndiye wina ndi kumadumpha. Kodi wina anayamba wakusekapo, ndi kunena kuti, “Ine ndikhoza kukuposa”?— Munthu ameneyotu anali kudzitama.
Kodi iwe umamva bwanji ena akamachita zimenezi? Kodi umasangalala?— Ndiyeno, kodi ukuganiza kuti ena amamva bwanji iweyo ukamadzitama?— Kodi ndi kukoma mtima kuuza munthu wina kuti, “Ine ndimachita bwino kuposa iwe”?— Kodi Yehova amasangalala ndi anthu amene amachita zimenezi?—
Mphunzitsi Waluso anali kudziŵa anthu amene anali kuganiza kuti anali kuchita bwino kuposa anthu ena. Anthuwo anali kudzitama, kapena kuti kudzionetsera, ndipo wina aliyense anali kumuona ngati wosafunika. Ndiye tsiku lina Yesu anawauza nkhani inayake pofuna kuwasonyeza kuti kudzitama si kwabwino. Tamvetsera nkhani yake.
Nkhaniyi imanena za Mfarisi ndi munthu wokhometsa msonkho. Tsono Afarisi anali aphunzitsi achipembedzo, amene nthaŵi zambiri anali kudzionetsa kuti anali olungama kwambiri kuposa anthu ena. Mfarisi yemwe Yesu anali kumunena anapita kukapemphera ku kachisi wa Mulungu ku Yerusalemu.
Yesu ananena kuti wokhometsa msonkho nayenso anapita kukapemphera kukachisiko. Anthu ambiri sanali kugwirizana ndi okhometsa msonkho. Anali kunena kuti anthu okhometsa msonkho anali kubera anthu. Ndipo ndi zoona kuti nthaŵi zambiri okhometsa msonkho ochuluka sanali kuchita chilungamo.
Kukachisiko, Mfarisi uja anayamba kupemphera kwa Mulungu kuti: ‘Mulungu, ndikuyamikani kuti sindine wochimwa monga anthu ena onse. Sindibera anthu kapena kuchita zinthu zina zoipa. Sindili ngati wamsonkho ali apoyo. Ine ndine munthu wolungama. Ndimakhala wosadya kaŵiri pa mlungu kuti ndithe kukhala ndi nthaŵi yokwanira yoganizira za inu. Ndipo ndimapereka ku kachisi gawo limodzi la magawo teni a zonse zimene ndimapeza.’ Mfarisi uyu anaganiza kuti analidi kuchita bwino kuposa anthu ena, eti?— Ndipo anauza Mulungu zimenezo.
Koma wokhometsa msonkho uja sanali wotero. Iye popemphera sanayang’ane ndi kumwamba komwe. Anaima patali ndi kuŵerama mutu pansi. Wokhometsa msonkhoyu anali wachisoni kwambiri kuti anali wochimwa, ndipo anadzimenya pachifuwa chifukwa cha chisonicho. Sanayese n’komwe kuuza Mulungu kuti anali wabwino. Koma iye anapemphera kuti: “Mulungu, mundichitire chifundo, ine wochimwa.”
Kodi iwe ukuganiza kuti mwa aŵiriŵa ndani anasangalatsa Mulungu? Kodi anali Mfarisi, amene anaganiza kuti anali wabwino kwambiri? Kapena kodi anali wamsonkho, amene anamva chisoni chifukwa chakuti anali wochimwa?—
Yesu ananena kuti Mulungu anasangalala ndi wamsonkho. Chifukwa chiyani? Yesu analongosola kuti: ‘Pakuti aliyense amene amafuna kuoneka monga wochita bwino kusiyana ndi anthu ena adzamuchepetsa. Koma amene amadziona monga wamng’ono adzamukweza.’—Luka 18:9-14.
Kodi mu nkhani imeneyi Yesu anali kuphunzitsa mfundo yanji?— Anali kuphunzitsa kuti ndi kulakwa kuganiza kuti timachita bwino kuposa anthu ena. Mwina sitinganene kuti timaganiza zimenezo, koma mwa zimene timachita tikhoza kusonyeza kuti timaganiza kuti ndife abwino kuposa ena. Kodi iwe unachitapo zinthu mwa njira imeneyo?— Taganizira mtumwi Petro.
Panthaŵi ina Yesu anauza atumwi ake kuti onse adzamuthaŵa pamene iye wagwidwa. Koma Petro anadzitama kuti: ‘Ngakhale onse atakuthaŵani, ine sindidzakuthaŵani!’ Koma Petro ananama. Anadzidalira kwambiri. Iye anamuthaŵadi Yesu. Komabe anabweranso, monga mmene tidzaonera m’Mutu 30 wa buku lino.—Mateyu 26:31-33.
Tiye tione chitsanzo cha masiku ano. Tinene kuti iweyo ndi winawake m’kalasi mwanu aphunzitsi akukufunsani mafunso kusukulu. Kodi ungachite chiyani ngati iweyo ukhoza kuyankha mafunsowo mofulumira, koma winayo sangathe? Ndi zoona kuti zimasangalatsa ukakhala kuti mayankho ake ukuwadziŵa. Koma kodi kungakhale kukoma mtima kudziyerekeza iweyo ndi amene amayankha mochedwayo?— Kodi ndi bwino kuchititsa munthu wina kuoneka woipa kuti iwe uoneke wabwino?—
Zimenezi ndi zimene anachita Mfarisi uja. Iye anadzitama kuti anali kuchita bwino kuposa wokhometsa msonkho uja. Koma Mphunzitsi Waluso ananena kuti Mfarisiyo analakwa kuganiza zimenezo. Ndi zoona kuti munthu wina akhoza kuchita chinthu china bwino kusiyana ndi wina. Koma zimenezi sizitanthauza kuti iye ndi wabwino kuposa winayo.
Ndiye ngati ife timadziŵa zambiri kuposa munthu wina, kodi chimenechi ndi chifukwa chokwanira kuti tizidzitama?— Taganizira izi. Kodi tinapanga tokha ubongo wathu?— Ayi, Mulungu ndiye anapatsa ubongo munthu aliyense. Ndipo zinthu zambiri zimene timazidziŵa tinaziphunzira kwa anthu ena. Mwina tinaziŵerenga m’buku. Kapena munthu wina ndiye anatiuza. Ngakhale ngati tinadziŵa mwa ife tokha mmene tingachitire zinazake, kodi tinazidziŵa bwanji?— Ee, tinagwiritsa ntchito ubongo umene Mulungu anatipatsa.
Pamene wina akuyesetsa kuchita chinachake, ndi bwino kumulimbikitsa. Muuze kuti ukusangalala ndi zimene wachita. Mwina ungamuthandize kuchita bwino kuposa pamenepo. Ndi zimene iwe umafuna kuti anthu ena azikuchitira, si choncho?—
Anthu ena ndi amphamvu kuposa ena. Bwanji ngati iweyo uli ndi mphamvu kuposa mng’ono wako kaya mkulu wako kapenanso mlongo wako? Kodi chimenechi ndi chifukwa choti uzidzitama?— Ayi. Chakudya chimene timadya ndicho chimatipatsa mphamvu. Ndipo Mulungu ndiye amapereka dzuŵa ndi mvula ndiponso chilichonse chofunika kuti zomera zikule kuti tikhale ndi chakudya, kodi si choncho?— Motero tiyenera kuyamika Mulungu kuti tili ndi mphamvu.—Machitidwe 14:16, 17.
Palibe amafuna kumva wina akudzitama, kapena ukuganiza alipo?— Ndiyetu tizikumbukira mawu a Yesu akuti: ‘Zimene inu mufuna kuti anthu ena akuchitireni, muwachitirenso zomwezo.’ Ngati tichita zimenezi, sitidzakhala ngati Mfarisi anadzitama uja m’nkhani imene Mphunzitsi Waluso anafotokoza.—Luka 6:31.
Nthaŵi ina munthu wina ananena Yesu kuti ndi wabwino. Kodi Mphunzitsi Waluso ananena kuti, ‘Inde, ndine wabwino’?— Ayi sanatero. Koma ananena kuti: ‘Palibe wabwino koma Mulungu yekha.’ (Marko 10:18) Ngakhale kuti Mphunzitsi Waluso anali wangwiro, iye sanadzitame. M’malo mwake iye analemekeza Atate ake, Yehova.
Ndiye kodi pali amene tikhoza kumutama?— Inde alipo. Tingatame Mlengi wathu, Yehova Mulungu. Tikaona kukongola kwa dzuŵa pamene likuloŵa kapena cholengedwa china chilichonse chochititsa kaso, tikhoza kuuza munthu wina kuti, ‘Mulungu wathu wabwino, Yehova, ndiye anapanga zimenezi!’ Nthaŵi zonse tizikhala okonzeka kulankhula za zinthu zazikulu zimene Yehova wachita kale ndiponso zimene adzachita m’tsogolo.
Tiŵerenge zimene Malemba amanena zokhudza kudzitama, kapena kuti kudzionetsera, ndipo tione mmene ifeyo tingapewere kudzitama: Miyambo 16:5, 18; Yeremiya 9:23, 24; 1 Akorinto 4:7; ndi 1 Akorinto 13:4.


text:
Osati kokha makasitomala athu - komanso mabanja ndi magulu mpaka anthu a 7 - timapereka mwayi wokhala ulendo wabwino kwambiri classic ndi kaso limousines pa.
Makamaka m'nyengo ya chilimwe, Basel amakopa alendo ambiri amene akufuna kupeza mizinda yozungulira ku Switzerland, France ndi Germany. Chifukwa cha malo athu abwino tingapangitse mzinda wanu kuyenda bwino. Ambiri amalonda amakampani amalandira mwayi wogwirizanitsa malonda ndi chinsinsi ndikutsogoleredwa ndi odziwa bwino mahatchi kuchoka ku zovuta za bizinesi ndi kuwonetsa pagulu, osati masomphenya okha, komanso zothandiza zingapo kusonyeza.
Ntchito ya limousine yomwe imayenda bwino mumzinda wa Europe
Dalaivala wathu Amakutsogolerani osati bwino, komanso nthawi, mosamala komanso mosamala kupita kwanu. Kuchokera ku Basel, malo osiyana pa njira yopita ku mzinda umene mwasankha bwino amafufuzidwa bwino.
Dziwani Zurich kuchokera ku limousine
DziraMukhoza kuyendetsa maola ola limodzi kuchoka ku Basel kupita ku Zurich mu umodzi wa German limousines. Kuwonjezera pa misewu yapakatikati mumzinda wakale wa Roma, zomangira zamakono zamakono mu Europaallee ndi mndandanda waukulu kwambiri wa chikhalidwe cha dziko la Switzerland zikukuyembekezerani pano mu nyumba yanyumba ya Landesmuseum Zurich. Chotsatira chake, zenera lapamwamba la Chagall lomwe lili ndi firiji ku Frauenmünster ku Zurich ndilosaiwalika kwa mlendo aliyense.
Mukufuna kuyanjana ndi mzinda wanu ku Zurich ndi malo ochuluka ogula? Malingaliro abwino! Zurich amadziwika ndi alendo ochokera padziko lonse lapansi chifukwa cha mabotolo ake okha, masitolo apadera ndi masitolo a opanga mapulani. Pakati pa ena Christa de Carouge, Frontline Fabric, Hannes B. ndi Könix ali pakhomo pano ndipo akubwera ndi zovala zopanda zovala, zovala zamkati ndi nsapato. Casino ya Swiss ku Zurich imadodometsa pafupi ndi zochitika zosangalatsa ndi masewera osiyanasiyana ndi masewera. Ndipo kwa ojambula akuluakulu ndi aang'ono, Zurich akukupemphani ku FIFA World Football Museum.
Mzinda wa Mulhouse City mu limousine
Mulhouse wa ku France - pafupi ndi theka la ora kuchokera ku Basel - amagawana ndi Basel ndi Freiburg ndege ya ndege ya EuroAirport. Ambiri ogulitsa malonda athu nthawi zambiri amagwiritsa ntchito kutumiza kwathu kuchokera ku Basel Airport kupita ku malonda a Mulhouse Ville ku Alsace. Mzinda wa dera lamapirili wapambana makamaka mu 18. M'zaka za zana limodzi monga mpainiya wa mafakitale a ku France ogulitsa mafakitale ndi mafakitale ake ofunika kwambiri. Ndi antchito oposa 10.000, Peugeot ndi ntchito yaikulu ku Alsace. Mzinda wa Mulhouse umadabwa kwambiri ndi zosiyana siyana pakati pa zolemba zakale za mafakitale ndi mipingo yapakatikati ndi maulamuliro a monastic, The Fabric Printing Museum ndi National Museum Cité de l'Automobile.
Kuwonjezera pa mizinda ku Switzerland, Germany ndi France, ifenso tikukukopetsani ku mizinda ina. Mudzapeza mndandanda wa malo omwe mwasankha pa webusaiti yathu, komwe mudzapezanso mitengo ya ndege. Tikuyembekezera anu Online kusungitsa kapena kuyitana kwanu ku 41 78 861 35 50.


text:
Savoia Marchetti SM-79 MVG FSX & P3D
Kukula 16.5 MB
Downloads 4 605
Analenga 02-02-2014 01: 23: 02
Anasintha 30-05-2015 19: 07: 30
License Freeware
Auto-kukhazikitsa: okhazikitsa Baibulo 2
Wolemba: Manuele Villa
Download Kwa FSX & Steam Edition & P3D v1. * v2 v3 v4 kuti ayesedwe & nbspPort-Over FS2004 (palibe DXT12) ayi P3Dv4 + 3D Chikwama Chokwanira Chokha
Azitsegula FS2004 Baibulo la zimenezi kuwonjezera paDinani apa
The Savoia-Marchetti SM.79 Sparviero (Italy kwa "Sparrowhawk") anali atatu engined Italian sing'anga yoponya mabomba ndi dongosolo matabwa ndi zitsulo. Poyamba cholinga monga ndege kudya galimotolo izi otsika mapiko monoplane, zaka 1937-39, anapereka 26 mbiri dziko kuti oyenerera kwa kanthawi monga yoponya mabomba yachangu sing'anga mu dziko. Choyamba ataona kanthu pa Spanish Civil nkhondo ndi anawulukira pa amadzibisa zonse zimene Italy anali nawo pa nthawi ya nkhondo yachiwiri ya padziko lonse. Iwo anatchuka ndi akwaniritsa kupambana monga oponya yoponya mabomba mu zisudzo Mediterranean. The SM.79 anali ndege kwambiri ndipo ndithu odziwika bwino Italian ndege za nkhondo II World. Zinali zosavuta kuzindikira chifukwa chosiyana fuselage ake dorsal "hump" NDIPO ankakonda mwa anthu oyendetsa ake amene dzina izo Gobbo Maledetto ( "olangidwa hunchback"). Iwo anali Ambiri opangidwa Italian yoponya mabomba a nkhondo II World, ndi ena 1,300 anamanga, otsala mu utumiki Italian mpaka 1952 (Wikipedia)
Kuwonjezera pa chifukwa FSX & P3D: Complete ndege. 4 Osiyana Hi-res GMax zitsanzo (4 osiyana Mabaibulo), zimaonetsa alipidwa mbali kusuntha, monga amazilamulira onse ndege, eni phula ndi kutsogolera kutseka kuti uchiwo usatuluke m'mphepete. Six liveries osiyana (2 Regia Aeronautica, 1 ANR / RSI, 2 Spanish mtundu Air Force, 1 Italian Co-Belligerant Air Force); VC yekha. Anayesedwa FSX & P3Dv1. Utoto-zida m'gulu phukusi.
The Savoia-Marchetti SM.79 Sparviero (Italy kwa "Sparrowhawk") anali atatu engined Italian sing'anga yoponya mabomba ndi dongosolo matabwa ndi zitsulo. Poyamba cholinga monga ndege kudya galimotolo izi otsika mapiko monoplane, zaka 1937-39, anapereka 26 mbiri dziko kuti oyenerera kwa kanthawi monga yoponya mabomba yachangu sing'anga mu dziko. Choyamba ataona kanthu pa Spanish Civil nkhondo ndi anawulukira pa amadzibisa zonse zimene Italy anali nawo pa nthawi ya nkhondo yachiwiri ya padziko lonse. Iwo anatchuka ndi akwaniritsa kupambana monga oponya yoponya mabomba mu zisudzo Mediterranean. The SM.79 anali ndege kwambiri ndipo ndithu odziwika bwino Italian ndege za nkhondo II World. Zinali zosavuta kuzindikira chifukwa chosiyana fuselage ake dorsal "hump" NDIPO ankakonda mwa anthu oyendetsa ake amene dzina izo Gobbo Maledetto ( "olangidwa hunchback"). Iwo anali Ambiri opangidwa Italian yoponya mabomba a nkhondo II World, ndi ena 1,300 anamanga, otsala mu utumiki Italian mpaka 1952 (Wikipedia)
Kuwonjezera pa chifukwa FSX & P3D: Complete ndege. 4 Osiyana Hi-res GMax zitsanzo (4 osiyana Mabaibulo), zimaonetsa alipidwa mbali kusuntha, monga amazilamulira onse ndege, eni phula ndi kutsogolera kutseka kuti uchiwo usatuluke m'mphepete. Six liveries osiyana (2 Regia Aeronautica, 1 ANR / RSI, 2 Spanish mtundu Air Force, 1 Italian Co-Belligerant Air Force); VC yekha. Anayesedwa FSX & P3Dv1. Utoto-zida m'gulu phukusi.
Savoia Marchetti SM-79 MVG FSX & P3D Download


text:
Nkhani 53: Lonjezo la Yefita
KODI munayamba mwapanga lonjezo ndiye pambuyo pake n’kuliona kukhala lobvuta kulisunga? Mwanuna’yo m’chithunzi’chi anatero, ndicho chifukwa chake ali wachisoni kwambiri. Mwamuna’yo ndi woweruza wolimba mtima wa Israyeli wochedwa Yefita.
Iye akukhala ndi moyo pa nthawi imene Aisrayeli sakulambira’nso Yehova. Iwo akuchita’nso zoipa. Chotero Yehova akulola Aamoni kuwakatha. Izi zikuchititsa Aisrayeli kupfuulira kwa Yehova kuti: ‘Takuchimwirani. Chonde, tipulumutseni!’
Anthu’wo ali n’chisoni chifukwa cha zoipa zimene iwo achita. Akusonyeza kuti ali n’chisoni mwa kulambira’nso Yehova. Chotero kachiwiri’nso Yehova akuwathandiza.
Yefita akusankhidwa ndi anthu’wo kukamenyana ndi Aamoni oipa’wo. Yefita akufuna kwambiri kuti Yehova am’thandize m’nkhondo’yo. Chotero akulonjeza Yehova kuti: ‘Ngati mudzandipatsa chipambano pa Aamoni, munthu woyamba wotuluka m’nyumba mwanga kudzandichingamira pochokera ku chipambano’ko ndidzam’pereka kwa inu.’
Yehova akumvetsera lonjezo la Yefita, ndipo akum’thandiza kupambana. Pobwerera kwao, kodi mukudziwa amene anali woyambirira kum’chingamira? Ndiye mwana wake wamkazi, amene anali mmodzi yekha. ‘O, mwana wanga wamkazi!’ akutero Yefita. N’chisoni chotani nanga chimene ukundidzetsera. Koma ndalonjeza kwa Yehova, sindingasinthe.’
Atamva za lonjezo’lo mwana’yo, poyamba ali ndi chisoni naye’nso. Pakuti zikutanthauza kuti adzafunikira kusiya atate ndi mabwenzi ake. Koma adzaonongera moyo wake wonse akutumikira Yehova pa chihema m’Silo. Iye akuuza atate wake kuti: ‘Ngati mwapanga lonjezo kwa Yehova muyenera kulisunga.’
Chotero mwana’yo akumka ku Silo, naonongera moyo wake wonse m’kutumikira Yehova pa chihema. Masiku anai pa chaka akazi a Isryeli akukam’zonda kumene’ko, ndipo onse amasangalalira pamodzi. Anthu amakonda mwana’yo chifukwa ndi mtumiki wabwino wa Yehova.
Mafunso
- Kodi Yefita ndi ndani, ndipo anakhala ndi moyo pa nthaŵi iti?
- Kodi Yefita akulonjeza Yehova chiyani?
- N’chifukwa chiyani Yefita akumva chisoni atabwerera kunyumba pambuyo popambana nkhondo yomenyana ndi Aamoni?
- Kodi mwana wa Yefita akunena chiyani atamva zimene bambo ake analonjeza?
- N’chifukwa chiyani anthu akumukonda mwana wa Yefita?
Mafunso ena
- Ŵerengani Oweruza 10:6-18.
Kodi mbiri ya kusakhulupirika kwa Aisrayeli kwa Yehova iyenera kukhala chenjezo lotani kwa ife? (Ower. 10:6, 15, 16; Aroma 15:4; Chiv. 2:10)
- Ŵerengani Oweruza 11:1-11, 29-40.
Kodi tikudziŵa bwanji kuti pamene Yefita anapereka mwana wake wamkazi kukhala “nsembe yopsereza” sizinatanthauze kuti anamupha n’kumupereka nsembe? (Ower. 11:30; Lev. 16:24; Deut. 18:10, 12)
Kodi Yefita anapereka mwana wake wamkazi monga nsembe m’njira yotani?
Kodi tingaphunzire chiyani pa nkhani ya mmene Yefita anaonera lonjezo lake kwa Yehova? (Ower. 11:35, 39; Mlal. 5:4, 5; Mat. 16:24)
Kodi mwana wamkazi wa Yefita ndi chitsanzo chabwino motani kwa Akristu achinyamata kuti aone utumiki wa nthaŵi zonse monga ntchito ya moyo wawo wonse? (Ower. 11:36; Mat. 6:33; Afil. 3:8)


text:
Ubwino wa Imam Husain 1
Ubwino wa Imam Husain 1
Mtumiki Muhammad(s.a.a.w) adanena kuti:
إنّ لقتل الحسين - عليه السلام - حرارة فى قلوب المؤمنين لا تبرد أبداً.
(( Kuphedwa kwa Imam Husain (a) ndi moto omwe wakolezedwa mmitima mwa anthu okhulupirira omwe sudzathimitsidwa mpaka kalekale)).
Mfunso lomwe likufunsidwa pamalopa ndi loti kuti Husain ndi ndani?
Kodi Husain ndi ndani oti kulimbana kwake ndi anthu ofuna kuononga chisilamu kulipo mpaka kalekale?
Husain ndi ndani yemwe magazi ake akuzutsa anthu pambuyo pakudutsa nthawi yayitali?
Husain ndi ndani yemwe chiphunzitso chake chili chosula anthu?
Husain ndi ndani oti dzina lake lili mkamwakamwa mwa zilankhulo zosiyanasiyana?
Husain ndi ndani oti makhalidwe onse abwino asonkhana mwa iye?
Husain ndi ndani yemwe ali sitima yachipulumutso komanso nyale yachiongoko?
Husain ndi ndani yemwe wakhazikitsa kukonda kufera mu njira ya Mulungu, kuopa Mulungu, kuzindikira, chikondi, chifundo ndi makhalidwe abwino dera la Karibala?
Husain ndi ndani yemwe kuphedwa, kupezeka ndi kulimba kwake kuli chinthu chozizwitsa nthawi zonse?
Husain ndi ndani yemwe sadakhale chete ndi kupondereza?
Husain ndi ndani yemwe mmalo mogonjera adasankha kufera munjira ya Mulungu?
Husain ndi ndani yemwe adalimbana ndi makhalidwe oipa ndi onyozeka?
Husain ndi ndani yemwe kulira pomukumbukira kuli ngati munthu akubwezeretsa thupi lake mmalo pambuyo poti lidaonongeka?
Husain ndi ndani yemwe pamanda pake ndi malo omwe anthu amapezera chichilitso?
Husain ndi ndani yemwe chikondi kwa iye zili ngati kuti munthu wateteza katundu wake wapadziko lapansi ndi tsiku lomaliza?
Husain ndi ndani yemwe pofuna kuti chipembedzo chipitilire adalolera kutsogoza ana ake okondedwa?
Husain ndi ndani yemwe agogo ake olemekezeka Muhammad(s.a.a.w) adanena kuti(( Husain ndi ochokera mwa ine ndipo ine ndiochokera mwa iye))?
Inde, uyu ndi Husain yemwe Mulungu adampatsa dzina loti
نفس المطمئنة (( mtima odekha ndikukhazikika)).
Uyu ndi Husain yemwe dothi lopezeka pa manda ake ndi chichilitso.
Uyu ndi Husain yemwe adaphedwa poitanira kuzinthu zabwino ndikuletsa zinthu zoipa.
Uyu ndi Husain yemwe kuphedwa kwake kuli kwa pamwamba.
Uyu ndi Husain yemwe zolankhula zake ndi zopereka phindu.
Uyu ndi Husain yemwe adasankha imfa ya ulemerero mmalo mwa imfa yonyozeka.
Uyu ndi Husain yemwe adaphunzitsa anthu nkhani ya kufuna ufulu ndikulemekezeka kwa munthu.
Uyu ndi Husain yemwe kumulilira iye kumabweretsa kuwala mumtima.
Uyu ndi Husain yemwe adalimbana ndi asilikali a adani okwana 30,000 popanda kugonjera iwo.
Uyu ndi Husain yemwe angakale kuti ana ake adadulidwa-dulidwa koma sadagonjebe.
Uyu ndi Husain yemwe adasiya zonse chifukwa cha chikondi kwa mbuye wake.
Uyu ndi Husain yemwe adalikuyamikabe Mulungu ndikupirira angakhale mwana wake wamiyezi isanu ndi umodzi adabaidwa ndi mkondo wansonga zitatu.
Uyu ndi Husain yemwe magazi ake adali mmalupanga a adani komabe kupambana ndikwake.
Husain ndi tsogoleri yemwe amakondedwa ndi Atumiki onse ndipo amakhala akumulilira.
Uyu ndi Husain yemwe pambuyo pakuphedwa kwake utsogoleri opanda pake wa mabani umayyah udazindikira kuti kulimba kwake atamwalira kuli koposa nthawi yomwe adali moyo.
Tiyeni ifenso titengere phunziro kuchokera kwa Husain (a) pokhala olimbana ndi adani achisilamu kuzipereka, mphamvu, kukonda chipembedzo,kufuna ufulu,kupirira,kulamulira zinthu zabwino ndikuletsa zinthu zoipa ndi kufuna kufera munjira ya Mulungu, ndipo ngati tingathe kukwanitsa kupanga izi titha kunena kuti ife tili limodzi ndi Husain(a).
Akulu akulu omwe adamvetsetsa nkhani imeneyi ya Husain amailongosola mwachikoka ndimopereka chidwi motero nkhani imeneyi idzapitilira mpaka mitundu yobwera mtsogolo adzaipeza.
Mulungu aipange imfa yathu kukhala ngati ya Husain pofera munjira yake ndikukhala yolemekezeka.